Karaktere (biologia) - Wikipedia, entziklopedia askea.\n1Karaktere ebolutibo motak\nBegien kolorea geneek sortzen duten karaktere bat da\nBiologian, karaktere bat (edo karaktere fenotipikoa) bizidun batek duen berezitasun morfologiko, fisiologiko edo biokimiko bat da. Adibidez, gizakiengan begien kolorea izan daiteke karaktere bat, ilearen kolorea beste bat, odol-taldea hirugarren bat, etab. Landareetan loreen kolorea har dezakegu karakteretzat, eta Drosophila melanogaster eulian (esperimentu genetikoetan usu erabilitako eulia) begien kolorea edo hegalen morfologia karaktere biologikoak ere badira.\nKaraktere biologikoak herentziaren legeek eta/edo ingurunearen eraginek baldintzatzen dituzte. Karaktere biologiko batzuk genetikak soilik sortuak dira (odol-taldeak, begien kolorea edo Rh faktorea, adibidez), baina beste karaktere asko gene eta ingurunearen elkarrekintzaren bidez azaltzen dira (gizakiaren altuera, esaterako).\nIzaki bizidun baten karaktere biologiko guztien multzoak bere fenotipoa osatzen du.\nBestalde, karaktere biologikoak kualitatiboak edo kuantitatiboak izan daitezke. Azken horiek dira haiek zehazteko neurtu behar direnak. Adibidez, gizakiengan begien kolorea karaktere kualitatiboa da, eta altuera kuantitatiboa.\nKaraktere ebolutibo motak[aldatu | aldatu iturburu kodea]\nEzaugarri biologikoen artean, eboluzio-posizioaren arabera, honako hauek har daitezke kontuan, Hennigengandik jasotako terminologian:\nApomorfia edo "izaera eratorria": karaktere baten egoera berri bat da, klado berri baten hasiera markatzen duena (Hennigen arabera, talde monofiletiko berri baten baliokidea). Apomorfiak, era berean, honela bana daitezke:\nAutapomorfia: apomorfia terminal taldean agertzen denean. Analisi filogenetiko batean ez da zuhaitzaren topologiaren berri ematen.\nSinapomorfia: bi terminal-taldek edo gehiagok partekatzen duten apomorfia da. Zuhaitzaren topologiarik probableena zein izango den azaltzen du. Alemanez, sortzailearen hizkuntzan, zentzua duen terminologia da.\nPlesiomorfia edo "antzinako izaera": apomorfiaren aurreko antzinako izaeraren egoera da, eboluzioaren berritasunaren aurreko egoera. Halaber, testuaren arreta-gunea baino abarkagarriagoa den talde baten apomorfia da.\nSimplesiomorfia: bi terminal-taldek edo gehiagok partekatzen duten Plesiomorfia.\nErabilitako beste terminologia bat:\nHomologia: antzinako izaera beretik eratorritako bi karaktere homologoak dira. Edo hobeto esanda, izaera beraren antzinako egoera beretik eratorritako bi egoera ezberdin homologoak dira.\nAnalogia (biologia): antzinako ezaugarri ezberdinetatik eratorritako bi karaktere berdin antzekoak dira. Hobeto adierazita, karakterearen egoera bera antzinako ezaugarri ezberdinak dituzten beste egoera batzuetatik erator daiteke. Honako hauek ere izan daitezke:\nParalelismoa: filogenetikoki hurbil dauden taldeen berezkoa da, antzeko ingurumen-baldintzen ondorioz (hautapen-presio bat norabide berean) antzeko karaktereetatik (eta homologoetatik) eboluzio-berrikuntza berberak lortzen baitituzte, baina modu independentean.\nKonbergentzia: eboluzio konbergentea da antzeko eboluzio-berritasuna eboluzioaren aldetik urrun dauden taldeen ezaugarri oso desberdinetan sortzen denean.\n↑ (Ingelesez) «Grundzüge einer Theorie der phylogenetischen Systematik. Herausgegeben vom Deutschen Entomologischen Institut Berlin-Friedrichshagen. FIRST EDITION. by HENNIG, Willi: Good Soft cover 1st Edition | Scientia Books, ABAA ILAB» www.abebooks.com (Noiz kontsultatua: 2020-12-14).


Yuwa India Trust-ek eta Kemenek jaso dute 2020ko "Kirol Balioen Deusto saria" | Gaurkotasuna | Deusto\nYuwa India Trust-ek eta Kemenek jaso dute 2020ko "Kirol Balioen Deusto saria"\n2020ko urriak 26Donostiako Campusa\n2020ko Kirol Balioen Deusto saria emateko ekitaldia izan zen Donostian, Tabakaleran, urriaren 26an. Sariaren helburua da kirolaren jardunean balio giza unibertsalen defentsan eta sustapenean nabarmendu diren pertsonak, erakundeak eta ekimenak saritu eta jendaurrean aitortzea. 2020ko edizio honetako sarituak Yuwa India Trust eta Kemen izan dira. Yuwa India Trustek Kirol Balioen Deusto saria jaso du, maila globalean, prestakuntzaren eta kirolaren bidez, Indiako nesken berdintasunaren eta ahalduntzearen alde egiten duen lanarengatik. Euskal kirolari dagokion Kirol Balioen Deusto saria, berriz, Kemenek jaso du, kirolaren bidez desgaitasuna duten pertsonen gizarteratzearen alde erakutsi duen konpromisoarengatik. Epaimahaiak aipamen berezia egin die Aritz Aduriz eta Sandra Ramajori, beren berezko lidergoarengatik, bizikidetzaren eta errespetuaren balioei egin dieten ekarpenarengatik eta kirolari gazteentzako erreferentzia positiboa izateagatik. Sariaren bigarren edizio honetan, berdintasuna, ahalduntzea, zaurgarritasun egoeretan laguntzea, inklusioa, lidergoa eta irabazi asmorik gabeko jarduna hartu dira oinarri.\nTabakalerako ekitaldia osasun egoerak eskatzen dituen prebentzio, babes, segurtasun eta higiene neurriak kontuan hartuta egin zen eta honakoek hartu zuten parte: José Mª Guibert, Deustuko Unibertsitateko errektorea; Xabi Prieto, Realeko jokalari ohia; Edurne Pasaban, alpinista; eta Andoni Egaña, bertsolaria. Ekitaldian Deustuko Unibertsitateko ikasleek eta ikasle ohiek ere hartu zuten parte. Irati Idiakez Gizarte Laneko ikasle ohiak hitzaldi bat eskaini zuen, kirolaren balioaren eta integratzeko duen gaitasunaren inguruan. Irati snowko kirolari paraolinpikoa da eta Pekingo 2022ko Olinpiar Jokoak prestatzen ari da. Rakel Arenaza, Reitx, Gizarte Laneko ikasle ohiak jarri zuen musika. Rakelek Gaztea Maketa lehiaketa irabazi zuen eta ekitaldi honetarako berariaz sortutako pieza interpretatu zuen. Ainhoa Arruti, Ainhoa Gibelalde, Nerea Larzabal, Eneko Martija, Iratxe Martin eta Ander-Abdón Murua Lehen Hezkuntzako eta Jarduera Fisikoaren eta Kirolaren Zientzietako ikasleek Mikel Laboaren abesti bat dantzatu zuten (Baga-Biga-Higa li (Lekeitio 2)), Eneko Balerdi Unibertsitateko irakaslearen koreografia jarraituz.\nRadhak neska indiarrak, Yuwari emandako saria jasotzerakoan adierazi zuen txikia zenean ez zela eskolara joaten eta etxeko lanetan ematen zuela eguna: “gurasoei ez zitzaien axola eskolara ez joatea, ni ezkontzeko asmoa baitzuten. Nire anaiak, ordea, eskolara joaten ziren. Baina hori aldatu egin zen Yuwan sartu nintzenean: futbolak nire bizitza aldatu zuen. Bizilagunek ez zuten begi onez ikusten nik futbolean jokatzea eta, gainera, horretarako galtza motzak jartzea. Baina haien hitzei ez nien jaramonik egin. Futbolak indartsua izaten erakutsi dit. Orain, unibertsitateko ikaslea naiz eta guztiek errespetatzen naute”.\nFernando Mitxelena Kemen elkarteko buruak, berriz, saria egunez egun elkarteari laguntzen dioten eta desgaitasunen bat duten pertsonak gizartean integratzea ahalbidetzen duten pertsona guztiei eskertu zien. Bestalde, Sandra Ramajok adierazi zuen kirola bizitzeko modu bat dela. Familiari eskerrak eman nahi izan zizkion jaso duen babes guztiarengatik, nahiz eta ezin izan ziren ekitaldira hurbildu, bizi dugun osasun egoera dela eta. Azkenik, Aritz Adurizek ere familiari eskaini nahi izan zion aitortza, bere heziketan transmititu dizkioten balio guztiengatik.\nEkitaldia Felix Arrietaren hitzekin amaitu zen: “Lehen errektoreak esan bezala, kontestu zail honetan, bigarren alarma egoera saioko lehen egun honetan, garrantzia eman nahi izan diegu gure gizartean aurrera egiteko ezinbesteko diren bi elementuri: kirola eta balioak. Ez dakigu ongi nola aterako garen egoera honetatik. Ziurgabetasunaren kontestu honetan, benetako aurreikuspenak egitea zaila da, baita unibertsitatearentzako ere. Ez dugu futurologiarik egin nahi. Baina galderak egiten jakin eta asmatu behar dugu. Eta gauza bat argi daukagu, datorrena datorrela, baloreetan oinarritutako kirol jarduerak beti izango duela ezinbesteko tokia pertsonen eta gizartearen garapenean”.\nSariaren bigarren edizio honetan, epaimahaia honakoek osatu dute: José Mª Guibert (Deustuko Unibertsitateko Errektorea, eta epaimahaiburua), José Antonio Rodriguez Ranz (Deustuko Unibertsitateko Erakunde Harremanetako eta Donostiako campuseko errektoreordea), Josu Solabarrieta (Psikologia eta Hezkuntza Fakultateko dekanoa), Felix Arrieta (DeustoForum Gipuzkoako zuzendaria eta Deustuko irakaslea), Cristina de la Cruz (Filosofian doktorea Deustuko Unibertsitatean eta Etikan aditua), Eneko Goia (Donostiako alkatea), Kathrine Switzer (iazko sariduna, kirolean berdintasunaren aldeko borrokan ikur eta erreferente unibertsala) eta Edurne Pasaban eta Xabier Prieto (nazioartean izen handia duten eliteko bi kirolari ohi gipuzkoar).


Irekia Eusko Jaurlaritza - Gobierno Vasco :: Eusko Jaurlaritzaren turismo-politika erreferentzia etorkizuneko Sektorearen Europako estrategian\nEusko Jaurlaritzaren turismo-politika…\nItziar Epalza Eusko Jaurlaritzako Merkataritza eta Turismoko sailburuordeak Turismoaren Europako Egunean Europako erakundeek Bruselan urtero antolatzen duten biltzarrean hartu du, beste 400 agintari publiko eta pribaturekin batera. Turismoaren Europako Egunak Europako agenda zehazten du, eta 2014ko saioa ezinbestekoa izango da Europako turismo-politika berritzeko, sektorearen erronkei aurre egiteko helburuz.\nEuropako turismo-politikaren arduradunek eta sektorearen profesionalek Eusko Jaurlaritzaren politikaren abangoardia errekonozitu dute eta etorkizuneko Europako turismo-estrategia definituko duen kontsulta-talde murriztuan parte hartzera gonbidatu dute Euskadi\nEusko Jaurlaritzak turismoa sustatzeko IKTak erabiltzea nabarmendu dute Europako bazkideek. Batez ere, Basque Country Magazine aldizkari digital berritzailea errekonozitu dute. Aldizkaria doakoa da eta bost hizkuntzatan argitaratzen da.\nEuropako erakundeek berritze- eta kontsulta-prozesua abiarazi dute, Europako turismo-politikaren estrategia berria sortzeko eta sektorearen erronka berriei aurre egiteko. Abenduaren 1ean Bruselan egin duten «European Tourism Day 2014» ekimenean parte hartzera gonbidatu dute Eusko Jaurlaritza. Urtero egiten duten ekitaldian 200 agintari publiko eta pribatu izan dira, eta Europako turismoaren etorkizuneko erronkak eta Europako turismo-politikaren agenda zehaztuko duen estrategia aztertu dituzte.\nJardunaldian, Europako turismo-plataformetako eta erakundeetako ordezkariek hitzaldiak eman dituzte, sektoreko lehentasunak aztertzeko. Euskadi eta Veneto eskualdeek soilik izan dituzte ordezkariak jardunaldian. Beren esperientzia eta jardunbide egokiak azaltzeaz gain, Europako agendaren lehentasunak zehazteko sektoreko adituen taldean parte hartuko dute.\nMerkataritza eta Turismoko sailburuorde Itziar Epalzak turismo digitalaren erronkei eta aukerei buruzko panelean parte hartu du. Eusko Jaurlaritzak turismoa sustatzeko erabiltzen dituen teknologia berriak azaldu ditu, eta Euskadi arlo horretako Europako abangoardian dagoela argi utzi du.\nTopaketan Eusko Jaurlaritzako Turismoko zuzendari Mertxe Garmendia eta Eusko Jaurlaritzarekin eta Basquetour Turismoaren Euskal Agentziarekin lankidetza estuan ari diren Euskadiren Bruselako Ordezkaritzako kideak ere izan dira, Eusko Jaurlaritzaren ekintzak Europakoekin bateratzeko eta turismoaren sektorerako aukerak bilatzeko.\nBestalde, Merkataritza eta Turismoko sailburuorde Itziar Epalza, Turismoko zuzendari Mertxe Garmendia eta EBrako Euskadiko ordezkari Marta Marin Europako Batzordearen Turismoko zuzendariarekin bildu dira. Besteak beste, Europako estrategia atlantikoaren eta turismo kulturalaren aukerak aztertu dituzte, eta beste lan- eta harreman-bide bat zabaldu dute.\nItziar Epalza: Euskadi Basque Country, Turismo adimentsuaren bidean.\nEusko Jaurlaritzaren iritziz, teknologia aukera handia da bidaien kontsumitzaile argienetara iristeko.\nEpalzak azalduko du turismoa egiteko Basque Country hautatzen dutenen % 65ek Internet bidez egiten dutela. Gainera, gailu mugikorrak dituzten hotel-bezeroen % 82k gailuen bitartez erreserbatzen dituzte gelak eta gailu mugikorra duten hotel-bezeroen % 58 hoteletik 30 km-ra baino gutxiagora zegoen erreserba egin zuenean.\nHorrenbestez, bidaiari-profil horri erantzuteko Eusko Jaurlaritzak 2020 Plan Estrategikoa diseinatu du, e-turistei buruzko neurri bereziekin. Beharrak identifikatzea eta informazioa biltzea. Esperientziak bereiztea, hurrengoak ahalbidetu ditzaten:Bidaia planak, eskaintza pertsonalizatzea eta balio erantsiko zerbitzuak. Plan horretan, berrikuntza ezinbestekoa da turismo-gunea eta enpresak kudeatzeko: Turismoko enpresetarako berrikuntza gida diseinatzea eta sortzea, irtenbide berritzaileak ezartzeko diru-laguntzen programa batekin. Ostatu-industriaren inteligentzia lehiakorra: Eskaintzaren joerak ulertzea, prezioaren elastikotasunaren eragina neurtzea eta sektorearen eta turismo-gunearen lehiakortasunean eskaintzak duen eragina ezagutzea\nHitzaldia amaitzeko, Epalzak Basque Country Magazine aldizkari digitala erakutsiko du. Ez dago halako bestelako aldizkaririk, doakoa da, bost hizkuntzatan irakur daiteke, eta Euskadik inoiz egin ez den bezala erakusten du: turista garrantzitsua den zerbaiten parte dela sentiarazten du, sentimenduak eta emozioak eragiten ditu eta bidaiaria turismo-gunean sartzen du.\nRT @Gob_eus: [#TURISMO] La política turística del Gobierno Vasco referencia en la futura estrategia europea ➡ http://t.co/nFhHzBVDLR #DíaEu…\n[#TURISMO] La política turística del Gobierno Vasco referencia en la futura estrategia europea ➡ http://t.co/nFhHzBVDLR #DíaEuropeoTurismo


Horregatik Komunikazioa blog | Gizarte Komunikaziorako estrategiak/Estrategias para la comunicación social\nHorregatik Komunikazioa blog\nGizarte Komunikaziorako estrategiak/Estrategias para la comunicación social\nGizarte komunikazioaren esparruan lanean gabiltzala diogu, baina zer da gizarte komunikazioa? zergatik gizarte? gizarteari zuzentzen zaiolako? gizarte gaiez ari garelako? Zein da ezberdintasuna? Ez al da beste esparrutan erabiltzen den komunikazio eredu berdina erabiltzen?\nGizarte komunikazioa elkartasunerako komunikazioa da. Helburu ekonomikoa ez duten entitateek bultzatzen dute, eta, motibazio edo errealitate anitzen ahots badira ere (pobrezia, ingurumena, bakea…) badute ezaugarri komun garrantzitsua: euren oinarria/motibazioa arazo kolektiboak dira, ez pribatuak. Hortik dator “elkartasunerako” komunikazioa kontzeptua.\nGizarte entitateen azken helburua ere berbera da: gizartea eraldatzea.\nBeraz, helburua ezberdina izanik erraza da imajinatzea gizarte entitateen komunikazio eredua ere bestelakoa izango dela. Zoritxarrez, sarritan ez da hala izaten.\nKontuz elkartasun kontsumoarekin\nAzken urteotan gizarte entitate asko eratu dira, eta euren arteko lehia piztu dela esan daiteke (argi eta garbi nabari daiteke gobernuz kanpoko erakundeei (GKE) begiratzen badiegu. Enpresa-marketing eta publizitatearen komunikazioa eredutzat hartu eta inportatu egin dute entitate askok. Zer lortu dugu honekin? Elkartasunaren kontsumoa bultzatzea. Ondorioz, entitateek euren mezu eta ekintzak gehien bat diru bilketara zuzentzen hasiak dira, sentsibilizaziora, ekintzara eta gizarte eraldaketara baino.\nUrrun gaitezen bide horretatik. Berreskura dezagun hirugarren sektoreak duen komunikatzeko eredu propioa.\nBatetik, gizarte komunikazioa jarrerak aldatu eta gizartea eraldatzeko tresna dela ulertzen badugu, ke-salmentari agur esan beharko diogu, hau da, ez gaitezen erori liluratzea helburu bakar duen komunikazioan. Izan gaitezen zintzoak, objektiboak, zuzenak eta zehatzak. Honela lortuko dugu atzean dagoen errealitate ikusezinak azaleratzea, estereotipoak apurtzea, pertsonen jarrerak aldatzea.\nGarrantzitsua iruditzen zaigu, halaber, bertako, tokiko, etxeondoko komunikazioaren indarra berreskuratzea. Komunikazio globalizatura ohitzen hasiak gara (mezu orokorrak, adibide urrunak…) eta egin dezagun apustu gertu dugunaren alde, tokiko adibideek duten indarra ahazten hasiak baikara.\nEman diezaiogun ere merezi duen garrantzia mezu hartzaileari. Gure erakundeak esateko duena inportantea da, dudarik gabe, baina bi norabidetako komunikazioa edo feed-backa lortu nahi badugu aldez aurretik hartzaileak, hau da, gizarteak esateko duena entzun beharko dugu.\nAzken batean, gizarte komunikazioa epe luzerako komunikazioa da, estrategia eta koherentzia eskatzen du eta bere osotasunean ulertzea ezinbestekoa da. Komunikatu ez dugu hedabideen bitartez soilik egiten; gure jarrerekin, harremanekin, emailekin, eskuorriekin, azken finean, gure eguneroko ekintza txikienekin ere komunikatzen dugu.\nKalitatezko informazioa, erraz ulertzen dena\nInformazioa ezinbesteko ezagutza-iturria da pertsonarentzat. Gure kultura ezagutarazten digu. Gure hirian nola bizi erakutsi. Gure ideia eta iritziak sortzen lagundu. Baita aukeratzeko askatasuna eman ere. Eta gure eskubideak ezagutarazten dizkigu. Lau hitzetan: gizarteko kide bilakatzen gaitu.\nHiritarren %30, ordea, irakurtzeko eta ulertzeko oztopoak ditu. Talde horretan daude, esaterako, pertsona nagusiak, adimen-desgaitasuna duten pertsonak, hizkuntza ongi menderatzen ez duten pertsonak (esaterako, etorkinak), dislexia dutenak, kultura maila baxuko pertsonak, eta abar luze bat.\nNola landu informazioaren irisgarritasuna?\nGaldera horri erantzuteko asmoz Irakurketa Erraza-ren inguruko lantegia eman genuen atzo arratsaldean Gipuzkoa Solidarioa-ren lantegi zikloen baitan.\nGurekin egon ziren, besteak beste, AFAGI, AGIPAD, MUNDUBAT, ROKPA, eta BEGISARE elkarteko zenbait kide.\nHemendik eskerrak ematen dizkizuegu berriro zuen interesagatik.Irakurketa Errazaren filosofia eta metodologian sakontzera gonbidatzen zaituztegu!\nHona hemen atzoko aurkezpena\nGomendio sorta laburra (Horregatik) PDF folleto // PDFeskuorria\nBaliabide zerrenda interesgarria jartzen dugu zuen eskura:\nIrakurketa Errazean trebatzeko eskuliburuak:\nEl Camino Más fácil PDF\nDirectrices para materiales en LF PDF\nLF: métodos de redacción y evaluación (muy completo) PDF\nIrakurketa Errazera egokituak izan diren material batzuk:\nLa constitución Europea PDF\nDeclaración de los derechos del niño PDF\nGuía turistica del Parque Nacional de Montfragüe PDF\nIrakurketa Erraza Euskadi: http://lecturafacileuskadi.net\nAssociació Lectura Fácil: www.lecturafacil.net\nIlustrazio eta marrazkiak nondik lortu:\nPortal Aragonés de la Comunicación Aumentativa y Alternativa: www.catedu.es/arasaac/\nPublicado en Información accesible\t| Etiquetado contenidos accesibles, cuarto sector, diseño accesible, información accesible, irisgarritasuna, komunikazioa, lectura facil, tercer sector\t| Deja una respuesta\nBlog bat orain zergatik, zertarako?\nPublicado en Sin categoría\t| Etiquetado agencia de comunicación, berrikuntza soziala, colaboración, cuarto sector, discapacidad, innovación social, komunikazioa, redes, tercer sector\t| Deja una respuesta\nagencia de comunicación berrikuntza soziala colaboración contenidos accesibles cuarto sector discapacidad diseño accesible información accesible innovación social irisgarritasuna komunikazioa lectura facil redes tercer sector\nHorregatik Komunikazioa Tolosa hiribidea 79,behea.Donostia 20018. 943.571757 info@horregatik.com


Pamplonaescultura / IruñaKulturada - ERREZITAL POETIKO MUSIKALA. PANTXIX BIDART\nERREZITAL POETIKO MUSIKALA. PANTXIX BIDART\nKondestable Civivoxak OdiSeA errezitaldi poetiko musikala hartuko du Pantxix Bidarten eskutik, urtarrilaren 14an, asteartea, 19:30ean. Iruñeko Udala eta Nafar Ateneoaren kultura egitaraua. Sarrera doan gonbidapena aurretik hartuta (emanaldia hasi baino ordu bete lehenagotik)\nPantxix Bidartek proposatzen digu Homeroren Odisea obraren berrinterpretazio garaikidea, literatura, musika eta olerkia uztartuz. Pantxix Bidart (Hazparne, 1971) kantaria eta musikaria da. Rockarekin abiatu zuen bere bidea 80. hamarkada bukaeran (Mister Saguak, Txingoma II, Buzz de Culasse…). Elaudi folk taldea sortu zuen eta hainbat artistekin aritu da (Koldo Ameztoi, Itxaro Borda, Maddi Oihenart, François Rossé…). BBAX taldeko kidea da, Marie Bidart, Mirentxu Agerre et Paxkal Indorekin batera, eta ELEBI bikotea osatzen du Thierry Carrère lagunarekin batera. OdiSeA, bere lehen bakarkako ikusgarria da.


Iruñeko Corte Ingleseko bi langileren "kaleratze diziplinarioa" salatu dute\n"Akusazio faltsu eta larriak" medio, Iruñeko Corte Inglesek bi behargin kaleratu berri ditu. "Ez da kasualitatea langile horiek kalera bota izana. Beren eskubideak aldarrikatu dituzten langileak dira; mobilizatu direnak", azaldu du LABek.\nIragan ostiralean elkarretaratzea egin zuten Iruñeko (Nafarroa) Corte Ingles saltokiaren atarian, LAB sindikatuak deituta. Izan ere, enpresak bi langile kaleratu berri ditu, "akusazio faltsu eta larriak" medio.\n"Kaleratze diziplinarioak" direla salatu dute LABeko kideek: "Ez da kasualitatea behargin horiek kalera bota izana. Beren eskubideak aldarrikatu dituzten langileak dira; mobilizatu direnak". Hala, lantoki horretan aldarrikapenak egiten dituztenek "tokirik ez dutela" diote.\nLABek azaldu du enpresak akusazio horiek baliatu dituela beharginen aurka, "egiazkoak ez direla jakinda". Helburua langileak "ikaratzea" dela diote.\nLangile batzordearen jarrera\nBestalde, enpresako langile batzordea osatzen duten sindikatuen jarrera salatu du LABek: "Ez dute kaleratzeak salatzeko kanpainetan parte hartu, eta enpresarekin elkarlanean aritzen dira une oro". Hain zuzen, Fetico, Fasga, UGT eta CCOO sindikatuak barnebiltzen ditu batzordeak.


Sortzaileak.eus ataria aurkeztu du Gotzon BarandiaranekEuskal pantailaren gunea\nSortzaileak.eus atariaren 1.0 bertsioa aurkeztu du Gotzon Barandiaranek\nAntzerkian, arte plastikoetan, bertsolaritzan, dantzan, ikus-entzunezkoetan, literaturan eta musikan diharduten sortzaileak biltzen dituen Sortzaileak.eus ataria garatu du Gotzon Barandiaranek Berria Fundazioak 2016an emandako Berria bekaren bidez, eta atzo, otsailak 1, aurkeztu zuen proiektuaren 1.0 bertsioa Andoaingo Martin Ugalde Kultur Parkean.\nArgazkia: Jon Urbe / ARP\nEuskal kulturaren ikuspegi oso eta integrala eskainiko duen eta euskal kultur sorkuntzaren historia eta egunerokoa erakutsiko duen ataria osatu dute Barandiaranek, Unai Iturriagak (diseinu grafikoa) eta Josu Landak (teknologia garapena). Uneotan 2.200 fitxatik gora ditu datu-baseak, eta horretarako, adierazpide bakoitzean espezializatutako atarietatik edan du proiektuak: bertsolarien datuak, Bertsozale elkartearen ataritik; dantzarien informazioa, Dantzan ataritik (67); musikariei buruzko datuak, Badok ataritik (495 fitxa); idazleen fitxak, Armiarma plataformatik (365); eta ikus-entzunezkoei dagozkienak, Ganbara proiektutik (511 fitxa). Arte plastikoei (342) eta antzerkiari (136) lotutako sortzaileen fitxak, ostera, haiek osatu dituzte.\nEgitasmo kolektiboa dela azpimarratu du Barandiaranek, sortzaileekin eta eragileekin egindako gogoetetan baitu iturburua, eta ekimenak kultura bilgune izateko helburua duela gaineratu du lanak hedatzeko, ikusgarri egiteko eta transmititzeko aukera eskainiko baitie gainerako sortzaileei, komunikabideei, antolatzaileei, hezkuntzako eragileei, kulturazaleei, euskaldunei eta oro har, euskal herritarrei.\nProiektua garatu ahala, baina, hainbat erabaki hartu behar izan dituzte, jasotako laguntza eta proiektua garatzeko ezarritako epea mugatuak zirelako. Horregatik, azken hamabost urteetan lanen bat kaleratu duten eta egun bizirik dauden sortzaileen fitxak egitera mugatu dira. Horregatik, ataria elikatzen jarraitzeko beharra ezinbestekoa dela azpimarratu du, eta zerbitzu publikoa eskaintzen duen ekimena izanik, finantzaketa publiko eta jarraitua bermatu beharko litzatekeela gaineratu.\nAtaria zabalik dago jada!\nSortzaileak.eus proiektua aurkeztuko dute ostegunean\nHogei musika-dokumental, giro hotza epeltzeko\nEz da kasualitatea, euskal zinemak badu kalitatea\n2017/12/11\tMaialen Goñi\nAlbisteak Aleak Industria\naurkezpena Berria Berria Beka Ganbara Gotzon Barandiaran Sortzaileak.eus\n11. HUHEZINEMA jaialdiak badu kartela!


Gatikako Udala - Agenda local 21\nGatikako Udalak ingurumenaren babesa eta errespetuarekin bateragarria den garapen ekonomiko eta sozial baterantz abiatzeko konpromezua hartu du.\nHelburu hau lortzeko, Gatika Udalsarea 21 sarera (Iraunkortasunerako Udalerrien Euskal Sarea) sartu zen 2003an. Udalsarea 21ak honako eginkizuna jarri dio bere buruari: "Tokiko Agenda 21eko Ekintza Planak eraginkortasunez ezarraraztea, eta udal kudeaketaren arlo guztietan Aalborgeko konpromisoekin bat datozen iraunkortasun irizpideak txertatzea, EAEko udalerriek garapen iraunkorreko politiketan duten rola eta euskal gizartearen inplikazioa sustatzeko."\nTokiko Agenda 21 herriek eta hiriek garapen iraunkorrarekin duten konpromisoa da; programa unibertsal horren helburua aurrerapena eta ingurumenarekiko errespetua bateragarriak bihurtzea da.\nProzesu luzearen ondoren, 1992an Rio de Janeiron egin zen Lurraren Gailurrean, ia 200 herrialdek Agenda 21 izeneko akordio historikoa sinatu zuten, iraunkortasuna lortzeko ekintza-plana hain zuzen ere. Hala ere, handik gutxira, hiriek protagonismoa hartu eta euren eremura eraman zuten. Horrela, 1994an Hiri eta Herri Iraunkorren Europako Konferentzia egin zen Danimarkako Aalborg hirian; konferentzia horretan, Aalborgeko Karta onartu zen, Tokiko Agenda 21en sorrera-agiria izango zena. Akordio horren garrantzia hain da handia, non Aalborgeko Kartak hiriko ingurumena erabat aldatu zuela esan baitaiteke. Izan ere, karta horrek eragin erabakigarria izan du estatu-politiketan, politika-programetan eta, are garrantzitsuagoa dena, tokiko komunitateak iratzarri eta iraunkortasunarekiko kontzientzia sortzerakoan.\n2004ko ekainean, Aalborgeko Konferentzia +10 izenekoak Agenda Europan aplikatu ondorengo lehenengo hamarkadaren balantzea egin zuen, eta Etorkizuna Eraikiz izeneko beste agiri bat onartu zuen. Agiri horrek iraunkortasunaren kudeaketa publikoaren etorkizuna zehaztuko du datozen urteetan. Lortu nahi dituen 21 helburuak, seguru aski, arlo honetan udalerriek zehaztu duten jarduera-esparrurik argiena eta asmo handikoena dira.\nHorrez gain, Tokiko Agenda 21 kudeaketa publikoan berrikuntza sustatzeko bide-erakusle bikaina da. Izan ere, Agenda aplikatzeko gizarte-arloko akordioak bilatu behar dira, baita prozesuak arrazionalizatu, kalitate-irizpideak ezarri eta zerbitzuak emateko estandar berriak eskaini ere.\n2004ko ekainaren 11n, Aalborgeko Konferentzia +10 izenekoak Tokiko Agenda 21ari buruzko agiri garrantzitsu bat onartu zuen, Etorkizuna Eraikiz. Agiriaren helburuak 21 puntutan labur daitezke:\n1. Tokiko erabakiak hartzeko prozesuan demokrazia partizipatiboa sustatzea.\n2. Alboko udalerriekin eta beste administrazio publikoekin modu eraginkorrean elkarlanean aritzea.\n3. Iraunkortasuna hiri mailako erabakien eta baliabide-esleipenaren ardatz nagusia izango dela bermatzea.\n4. Lehen mailako energiaren kontsumoa murriztea, energia berriztagarriak sustatzea eta energiaren eraginkortasuna hobetzea.\n5. Uraren kalitatea hobetzea eta erabilera eraginkorragoa sustatzea.\n6. Biodibertsitatea sustatzea, babestutako eremuak eta berdeguneak zaintzea eta hedatzea.\n7. Lurzoruaren kalitatea hobetzea, nekazaritza eta basogintza ekologikoak bultzatzea.\n8. Airearen kalitatea hobetzea.\n9. Gehiegizko kontsumoa murriztea, birziklapena areagotzea, ekoetiketak dituzten produktuak eta bidezko merkataritzakoak sustatzea.\n10. Narriatutako eremuak leheneratzea eta desegituratutako hiri-garapenak saihestea.\n11. Hiriko kultura-ondarea kontserbatzeko, berritzeko eta aintzat hartzeko neurriak hartzea.\n12. Bioarkitektura sustatzea.\n13. Garraiobide publikoaren erabilera sustatzea eta mugikortasun-hautabideak ezartzea.\n14. Hiri osasuntsuak lortzeko garapen-planak bultzatzea.\n15. Desberdintasunak eta baztertzeak murriztea.\n16. Jarrera ekintzailea, praktika korporatibo onak eta negozio pribatuetako iraunkortasuna sustatzea.\n17. Kalitate oneko eta gizarteratutako etxebizitzak eta bizi-baldintzak lortzea.\n18. Tokiko turismo iraunkorra bultzatzea.\n19. Txirotasuna saihesten eta arintzen duten programak garatzea.\n20. Klima-aldaketaren iturburuei eta ondorioei buruzko kontzientzia piztea.\n21. Herri eta hirien arteko nazioarteko lankidetza indartzea.\nTokiko Ekintza Planaren ebaluaketa\nGatikako Tokiko Agenda 21 Plana aldizka ebaluau egiten da eta iraunkortasun adierazleak kalkuletan direz Udalsarea21ek koordinautako programen bidez.\nHoneek direz azken programako emaitzak:\nTokiko Iraunkortasun Adierazleak 2014\nEkintza Planaren ezarpen mailaren ebaluazioa 2014\nAalborg-eko konpromisoen ekarpena 2014


Harremanetan jarri Dubai City Company Expats 🥇 zain gaude\nJarrai gaitzazu sare sozialetan | Dubai City Company\nDubai City Company mundu mailako Dubai gida eta istorio interesgarria eskaintzen ditu. Sormen enpresa bat gara, ideia asko ditugu, etorkizunean marketineko sare sozialen promozioak garatuz. Ekialde Hurbilean enpresa balioa bultzatzeko ideia sozialaren ahalmena sinesten dugu.\nHarpidetu: Enplegua Bilatu eta Bisa\nItzuli tokian bertan, ez da galderarik egin.\nKargatu CV: Dubai City Company\nOrain: CVa doan igo dezakezu gure enpresara\nDirurik ez baduzu? Zure CV eguneratua gure taldeari bidali dezakezu:\nresume@dubaicitycompany.com Gure taldeak zure xehetasunak aztertuko ditu. Informazio gehiagorekin mezu bat ere bidaliko dizugu.\nInformazio eskaera egitea\nGaldera bat egiteko?\nOrain: jarri harremanetan gure taldearekin\nInformazio gehiago nahi izanez gero Informazio eskaera gure taldeari bidali dezakezu:\noffice@dubaicitycompany.com Gure taldeak, zure eskaera aztertuko du eta 3 egunen buruan itzuliko zaitu.\nLondon City, Erresuma Batua\nDubai City, Arabiar Emirerri Batuak\nPribatutasun politika - Politika\nBaldintzak eta baldintzak - Baldintzak\nEnpresaren izena: Dubai City Company\nEnpresaren zenbakia 09578474\nJarri harremanetan gurekin - Dubai City Company zure zain dago!\nJar zaitez gurekin harremanetan informazio gehiagorako. Horregatik Dubai Hiria Enpresa bezeroarentzako zerbitzua. Zalantzarik gabe, zure iritzia zain dago. Jarri harremanetan jarri nahi baduzu. Kontrataziorako ordezkarietako bat. Mesedez, erabili gure enpresaren posta elektronikoa Arabiar Emirerri Batuetan. Gure konpainiak lan bila dabilen bila dabil beti. Dubainen galdera eta kontsulta gehiago lortzeko, jakinarazi iezaguzu. Batez ere Ekialde Hurbilean enplegua bilatzen ari bazara. Bestalde, erabiltzaile berriak beti ongi etorria egiten ari gara argitaratu berreskuratu eguneratua. Dubai-ko lan bila ari diren aholkularitzako agentzia nagusia izatea nahi dugu.\nDubai City Company kontratazioko enpresei laguntza ematea langile bila. Lan bila ari diren lanbide guztiekin ari gara lanean. Gure lana enplegu irtenbideak identifikatzea da. Emirerrietako atzerritarrei. Gainera, gure anbizioa gure negozioaren helburua gurekin bat egitea da. Bilatzen ari zaren ala ez kudeaketa lanak aurkitzeko. Salmenta posizio oso trebea edo are banku eta finantza ibilbide aukerak. Teknologia eta karrera juridikoa. Giza baliabideen aukerak ere bai. Dubai City Company lagun zaitzake. Bidearen urrats bakoitzean.\nHitz egin Dubai-n dagoen Kontratazioko adituekin!\nIzan ere, aspalditik ari gara laguntza ematen. Hori egia izan daitekeen arren. 1Million lana bisitari bila baino gehiago. Erabili genuen gure enpresa Dubaian lan bat aurkitzeko arretaz. Hori dela eta, lana bilatzeko lanak argitaratzen ari gara kanpotarrentzako gida Dubai. Norainokoa zara. Begiratu gureari Dubai-ko blogean aritzeko. Horren ondorioz, aurkitu zure ametsetako enplegua Dubai-k gure karrerako bilaketa enpresarekin. Egoera horietan, gida zehatzak estutu behar ditugu. Adibidez, egin dezakezu kargatu CV enpresari harrera egiteko. Eta jakin ezazu nola Harremanetan jartzeko Golkoko lanpostuetarako enpresak. EAEko lan aukerak handiagoak izango ditu.\nJarri harremanetan Dubai City Companyrekin


ARKITEKTURA GOTIKOA Errepasoa\nSarrera

Arte Gotikoa bizitza urbano berriaren espresioa da

Bi esparru desberdinetan garatzen da:

Erlijiosoa Zibila\nSarrera

Terminoa sortu zen zentzu despektibo batez

Hainbat elementuek izan zuten eragina estilo honen agerpenean:

Azken Erdi Aroaren aldaketa sozial eta ekonomikoak

Monarkia eta estatu berrien finkapena

Espiritualitate berri bat, Cister-ren erreformarekin jaioa

\nSarrera

Estiloak bilakaera bat izan zuen:

XII. mendea: hasiera

XIII. mendea: gorena

XIV. mendea- XV. mendearen erdialdea: nazioartekoa

XV. mendearen bigarren partea: flamigeroa

\nElementu arkitektonikoak Arku ojibalak Tudor Karpanela Hiru zentrokoa\nElementu arkitektonikoak Leihoak Gabletea Gargolak Kapitela\nKatedrala

Eraikuntza nagusia da

Espiritu aszensionalez beteta daude

Berrikuntza teknikoek aukera eman zuten eraikuntza hauek egiteko, etereoa den zerbait.

\nKatedrala

Oinplanoak gurutze latinokoak izaten dira baina zailagoa da hau bereiztea, nabeen kopurua transepto ondoren handitu egiten delako.

Hiru edo bost nabe izaten dute, normalena izanik bost izatea transepto ondoren

Girola dute

Kapera erradialak dituzte

Nabeak ertz gangaz eta gurutze gangaz estaltzen dira

Fatxada nagusian bi dorre izaten dituzte.

\nKatedrala

Oinplanoa izan daiteke :

Basilikala Saloikoa\nKatedrala Altxatuan alboko nabeak ikusten dira, eta hauen gainean triforioa dago eta azkenik, goiko partean, klerestorioa.\nKatedrala

Barrualdea argiz beteta dago, leiho anitzei esker

Katedralak hiru maila ditu: behekoa, galeria eta klerestorioa.

Hormak irekiak dira, argia elizan sartzen utziz, intentsitateko maila desberdinez (argi gehiago dago zuzenean iristen den tokietan, hau da, goiko parteetan).

Leiho gehiago dago oraingo euskarriak hormari itsatsiak ez daudelako.

\nKatedrala

Estalkia kanoi gangatik bilakatu zen.

Arku ojibalak egitura altuagoak egiteko aukera ematen du.

Estalki arruntenak dira:

Ertz ganga

Gurutze ganga

Denak deskantsatzen dira pilare delikatu eta arinetan

Nerbioak gurutzatzen diren tokietan klabe dekoratuak jartzen dira.

\nKatedrala

Euskarriak oinarrizkoak ziren eraikuntza hauetan

Kanpoaldean arruntena arbotanteak dira

Hauen gainean pinakuluak jartzen dira eraikuntzako indarrak bertikalki behera bideratzeko.

Arbotanteak Pinakulua\nKatedrala

Arbotanteen erabilerari esker horma libre geratzen da eta posible da leihoak irekitzea

Leihoak beirategiz estaltzen dira

\nKatedrala Fatxada Alboko fatxada Absidea Girola Kapera erradialak Gurutzadura Transeptoa Orratzak Arrosetoia Arbotanteak Nave Klerestorioa Tribuna Gargolak\nArkitektura zibila

Honen garapena hainbat elementuen ondorioa da

Merkataritzaren berpizkundea

Hirien gobernuko garapena

Eraikuntza nagusiak dira

Jauregiak

Udaletxeak

Merkatuak edo lonjak

\nArkitektura zibila

Udaletxeak hiriko gobernuko egoitza ziren

Bi eredu daude:

Iparraldekoa (Herbehereak) : oso dekoratuak, arku ojibal eta zorrotzez

Hegoaldekoa (Italian): itxiagoa, gaztelu baten antzera

Leuven Siena\nArkitektura zibila

Jauregiak nobleziaren etxebizitzak ziren

Babesako funtzioa galtzen dute

\nArkitektura zibila

Lonjak produktuak gordetzeko eta saltzeko tokiak ziren

Helburu honetarako gela handiak behar zituzten

Espazio gardenak dira, zutabe altu eta estilizatuekin

\nFrantziar gotikoa

Frantziar, Alemaniar eta Belgiar katedralen ezaugarria haien arteko eragin zuzena da, eta denak dira altuak eta bertikalitateko inpresioa sortzen dute.

Konpaktuak dira, transeptoa gutxi edo batez irteten delarik eta bigarren mailako kaperak ez dira nabaritzen.

Fatxada nagusiak atari hirukoitza du eta honen gainean arrosetoia eta bi dorre altuak alboetan.

Absidea poligonala da, girolalekin eta batzuetan kapera erradialak izaten dituzte.

Frantziako hegoaldean katedral gehienek ez dute transeptorik eta batzuk ezta alboko naberik ere.

\nBritaniar gotikoa

Katedralen ezaugarririk nagusia haien luzera handia eta horizontalitatea azpimarratzeko gogoa da.

Normala da zati desberdinak garai desberdinetakoak izatea baina ez dira saiatzen batasuneko inpresioa ematen.

Zabaltzen dira, transeptu bikoitzarekin eta Lady Chapels edo Birjinari dedikaturiko parteekin alde batean itsatsiak.

Fatxada nagusian ateak ez dira esanguratsuak

Leihoak handiak dira baina ez dago arrosetoirik eta espazio hori gabletetarako uzten da.

Bi dorre izan ditzakete edo batere ez.

Gurutzadura gainean normalean dorre bat dago, oso altua eta orratz batez bukatua.

Absidea zuzena izaten da.

\nItaliar gotikoa

Polikromia erabiltzen du, kolore desberdineko marmola erabiliz kanpoan eta kolore desberdineko dobelak erabiliz barrualdean.

Oinplanoa erregularra eta simetrikoa izaten da ete zutabe gutxi eta separatuak ditu.

Proportzioak matematikoak dira, laukian oinarriturik, eta arkuak semizirkularrak izaten dira.

Mosaikoak izan ditzake ateen gaineko lunetoetan.

Fatxadetan irteten diren portxeak daude eta leihoak okulo edo zirkularrak izaten dira, baina ez arrosetoiak eta dorrerik ez dute izaten.

Gurutzaduraren gainean normalean kupula bat dago.

Normalean beti dago zutabe solte bat (campanile) eta baptisterioa.

Leihoak ez dira Europako iparraldekoak bezain handiak eta beirategiak erabiltzen badira ere, oso arruntak dira freskoak eta mosaikoak.

\nGermaniar gotikoa

Dorre altuak eta orratzak ezaugarriak dira.

Fatxada nagusiak Frantziar eredua jarraitzen du, baina dorreak altuagoak dira eta orratz kalatuz amaitzen dira.

Absideak frantziar eredua jarraitzen du ere.

Barruko berezko ezaugarria da haien zabalera eta irekitasuna.

Normalean ez dute transeptoak oso markaturik.

Badaude hallenkirke klerestorioko leihorik gabe.

\nEspainiar gotikoa

Katedral hauek oso konplikatuak izaten dira.

Besteekin konparatuak, motzagoak eta zabalagoak dira, eta askotan kaperaz inguraturik egoten dira.

Estilistikoki barietate handikoak dira.

Islameko eraginak dituzte eta garaiaren amaieran Berpizkundeko elementuak konbinatzen dituzte.

Beste eraginak:

Fatxada nagusia frantsesen tankerakoa da,

Orratzak dituzte, germaniarren antzera.

Pinakulu gutxi.

Askotan dorreak eta kupulak izaten dituzte, barietate handikoak eta sabaiaren altxatua erabiltzen dute.


Guggenheim Bilbao Museoak 1.265.756 bisitari izan ditu 2018an | El Diario Vasco\nCulturasGuggenheim Bilbao Museoak 1.265.756 bisitari izan ditu 2018an\nGuggenheim Bilbao Museoak 1.265.756 bisitari izan ditu 2018an\nJoana Vasconcelosen erakusketak 649.082 bisitari izan zituen. / BORJA AGUDO\nMuseoaren funtzionamenduak 471,4 milioi euroko ekarpena egin dio 2018ko EAEko Barne Produktu Gordinari\nMiércoles, 2 enero 2019, 16:29\nGuggenheimn Bilbao Museoak 2018. urte «oso positiboa» izan du, publikoaren aldetik jasotako babesari esker. Zehazki, museo bilbotarrak 1.265.756 bisitari jaso ditu, bere historiako hirugarren zifrarik onena. Datu hori bi urtetan baino ez da gainditu: 2017an, 20. urteurrena ospatu zenean, eta 1998an, museoa martxan egon zen lehen urtean.\n«Zentzu horretan, Guggenheim Bilbao Museoak 2018an erakarritako bisitari kopurua da, beste behin, erakundeak lurraldearen bultzatzaile gisa duen gaitasunaren froga», nabarmendu dute bere arduradunek asteazken honetan argitaratutako ohar batean.\nGuggenheim Bilbao Museoaren funtzionamenduak daukan eragin ekonomikoari dagokionez, aurreko urteetako datuak gainditu dituzte 2018ko emaitzek. Museoaren jarduerari esker Euskadin sortutako eskariaren guztizkoa 538,7 milioi eurokoa izan da, eta 471,4 milioi euroko ekarpena egin dio Barne Produktu Gordinari (BPG). Kopuru horiei esker, 73 milioi euro gehiagoko diru sarrera egin da EAE foru ogasunetan.\nAurreko urteen aldean, 2018an museoaren arte programazioaz gozatzeko hautua egin zuten 1.265.756 pertsonak 2017an jasotako publikoa baina %4 gutxiago dira; izan ere, 2017an, 113.966 bizkaitarrek baliatu zutenurrian museoa doan bisitatzeko Bizkaiko Aldundiak luzatutako gonbidapena.\n2016rekin alderatuz gero -historiako laugarren urte onena izan zen-, bukatu berri den urtean 96.352 bisitari gehiago izan dira, eta 2015aren aldean -bosgarren urte onena-, iaz 162.545 bisitari gehiago izan ziren. «Datu horiek museoaren goranzko joera berresten dute», gaineratu dute.\nJatorri geografikoa kontuan hartuz gero, aurreko urteetan bezala mantendu da atzerritarren portzentaje altua (bisitari osoen %71, 2017an baino %9 gehiago). Gehienbat, Frantziatik (%18), Britainia Handitik (%9), Alemaniatik (%6), Ameriketako Estatu Batuetatik (%6) eta Italiatik (%5) heldu dira atzerriko bisitariak.\nEuskal Autonomia Erkidegoko (EAE) bisitarien portzentajea %9 izan da, aurreko urtean baino %11 gutxiago, hain zuzen ere, 2017ko urriko bizkaitarren etorrera dela eta. Espainiako Estatuko bisitarien portzentajea %20 izan da, eta Madrildik (bisitari kopuru osoaren %5) eta Bartzelonatik (%4) heldurikoak nabarmenduz.\nArte programazioa izan da bisitarientzako Guggenheim Bilbao Museoak 2018an izan zuen erakargarritasunik handiena. 'Joana Vasconcelos. Zure ispilua naiz' erakusketa 649.082 bisitarik ikusi zuten uztailetik azarora bitartean, eta eguneko batez besteko bisitariak kontuan hartuz museoaren historiako hirugarren erakusketa arrakastatsuena izan da.\n'Artea eta Txina 1989 ondoren. Munduaren antzerkia' 619.411 pertsonek bisitatu zuten maiatzetik irailera, eta 'Chagall. Urte erabakigarriak, 1911-1919' erakusketa, aldiz, 453.182 pertsonek ekaina eta abuztua artean. Halaber, 'Esther Ferrer. Elkarri lotutako guneak' erakusketak 303.535 pertsona erakarri zituen martxo erdialdetik ekain erdialdera arte, «kopuru handia da epealdi horretarako».\nEsparru digitalari dagokionez, www.guggenheim-bilbao.eus webguneak 2.403.623 bisitaldi eta bistaratutako 8.781.831 orrialde erregistratu zituen 2018an, aurreko urteko datuen ildo beretik. Era berean, museoaren sare sozialek haien komunitate eta eragina handitzen jarraitu zuten: 298.380 jarraitzaile Facebooken, 366.000 Twitterren eta 390.000 Instragramen.\nHezkuntza-programei dagokienez, 139.604 pertsonak parte hartu zuten 2018an museoak antolatu zituen jarduera presentzialetan eta online jardueretan. Gainera, 977.751 pertsona izan ziren arte programazioaren osagarri diren espazio didaktikoak erabili dituztenak, eta 688.938k entzuteko gidak erabili zituzten.\nBestalde, bukatu berri den urteko arrakasta nagusienen artean TopARTE egitasmoaren jarraipena nabarmendu du museoak. Ekimena 2017an inauguratuzen, 20. urteurrenaren baitan, eta 2018an jarraitu zuen. TopARTEren bitartez, museoko espazioak ireki dizkie EAEko kultur eragile eta erakundeei, musika, zinema, bideo, dantza, performance, antzerki eta gastronomia moduko diziplinetako programazio aberatsa eskaintzeko.\nBeste gertakari azpimarragarri bat da New Yorkeko Basque Internship at the Solomon R. Guggenheim Museum beka programa finkatu dela, eta EAEko 24 gaztek eskuratu dute jada.\nMuseoko banakako kideei dagokionez, 45.392 dira Community osatzen dutenak: museoak 2017an artearen eta kulturaren inguruan sortutako komunitate berria da Community. Kolektiboen arabera banatuz gero, 19.762 Museoaren Lagunak dira, ,useoa martxan jarri zenetik kopuru handiena osatuz eta «museoak gertuko ingurunean daukan gizarte-babes zabala ziurtatuz»; bere aldetik, Jarraitzaileak 23.958 dira, museoarekin harremana ezartzeko sortu den doako modalitatean, eta langabezian daudenei doako sarbidea eskaintzen duen Erdu programak 1.672 onuradun izan zituen.\nBestalde, Guggenheim Bilbao Museoak 2018an izan zuen enpresa partaidetzari dagokionez, Kide Korporatiboak 124 izan dira. «Erakundearen finantzabidearen funtsezko oinarri dira eta Community ere osatzen dute», azaldu dute.\nAzkenik, Guggenheim Bilbao Museoaren funtzionamenduak daukan eragin ekonomikoari dagokionez, aurreko urteetako datuak gainditu dituzte 2018ko emaitzek. Horrela, museoaren jarduerari esker Euskadin sortutako eskariaren guztizkoa 538,7 milioi eurokoa izan da, eta 471,4 milioi euroko ekarpena egin dio Barne Produktu Gordinari (BPG). Kopuru horiei esker, 73 milioi euro gehiagoko diru sarrera egin da EAE foru ogasunetan.\nGainera, museoaren jarduerak 10.089 enplegu mantentzen lagundu du, eta, beste urte batez, Europako kultur erakundeen artean buru izaten jarraitu du autofinantzaketa mailan: 2018an %70ekoa izan zen datu hori, gutxi gorabehera.\nIlaski Serrano, 'Gure Kasa'n 'Achucarro Planeta Espedizioa' kontzertu-ikastaroa Euskalduna jauregian


...ok antzinako baserrietako bizitza gainditu beharreko zaharkeriatzat zeukaten arren, Nyererentzat herritar gehienek aprobetxatu ...\nZorbaren buruan bere garaiko gertakizunak zaharkeria hutsak ziren, hain gaindituak zituen bere espirituak. Zalan...\n...agertzen dela ez da dudarik. Bestela aspaldi, zaharkeri inutila bezala, kantutegi hori asko etxetan zikindegira jau...\nArtearen junglan. Egilea(k) AIRE, Xan. Berria, Euskal Editorea SM 2008 (1)\n...>. Eta Urdazubiko (Nafarroa) Kalostrapean sartzean, zaharkerien feria batean sartzeko sentipena. Koadroak eta formak nonahi...\nBira. Michelle.... Egilea(k) BORDA, Itxaro. Berria, Euskal Editorea SM 2009 (1)\n...rek, ez zuten alabaina gustu onik, metaturiko zaharkeriak oro sotoetan sakatuko dituzte, hormetan demagun Ameriketako...\n... ez daitezen izan, ongi ulertu badugu, ez zaharkeriaren morroi, ez indarkeriaren beretter.\nFederiko Krutwig gogoan. Egilea(k) KINTANA URTIAGA, Xabier. Erlea, Publiescaparate S.L. 2018 (1)\n...takozhitzezijosia,zen, etarberritasunakzmaiza zaharkeriaaarkaiko etaiia-iarulertezinekinanahasirikragertzeneziren,ki...\nHaien atzaparretan gaudenez, bankuak nazionalizatu. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2010 (1)\n...turreko talde eta militanteek. Demodé, komunisten zaharkeria. 2007an lehertu zenetik XXI. mendeko krisitzarra, gero eta ...\nKRITIKA. Sorozabalik onena. Egilea(k) BEGOÑA, Jesus Mari. Berria, Euskal Editorea SM 2008 (1)\n..., Sorozabal semearen edizio kritikoaz baliatu da libretoa zaharkeriaz arintzeko eta oro bat errespetatuz maisuaren musika eta ork...\n...Rmuntcho'n,’guregerlijionekonusaiakaeta sinesmenak,n zaharkeriaebatzuadirela"eda”auzia.zEzinezkoezaiozGaxuxarenabikoiztasun...\n...etan, eta beste hainbat zabarkeria (edo -gizon- zaharkeria). Zuzendari berriak ondo daki hori. Elkarrizketa mamitsua e...\n...ziki azken obra honi buruz erlijioa eta euskara zaharkeria gisa emanak direla. Azpiz euskara baztertu behar dela erran...\nPobreek zergatik ematen diote botoa eskuinari? . Egilea(k) ZUBIRIA KAMINO, Pello. Argia, Komunikazio Biziagoa, S.A.L 2014 (1)\n...nak aurkeztuko dira garai nahasi batek utzitako zaharkeriatzat, iruzurra baimentzen dutenak, nagikeria, diru-laguntzetatik...\nProsa komunikagarriagoa egiten. Zenbait proposamen (I). Egilea(k) KALTZAKORTA MENTXAKA, Mitxel. , Udako Euskal Unibertsitatea 2007 (1)\n...ixtoa eta eroa. Ez zuen gaixtakeriarik eta zaharkeriarik bertzerik egiten. Eta dezidatubatu (erabaki) zien igorri be...\nThierry Biscary: 'Tradizioari traizio egiten diot'. Egilea(k) MUÑAGORRI, Lander. Argia, Komunikazio Biziagoa, S.A.L 2011 (2)\n...iki zaila da. Gazteen ikuspegitik kantu tradizionala zaharkeria da, eta izan nahi dute pop-rock kantariak. Baina, gu ez gar...\n...e ustez, berak ere sentitzen du kantu herrikoia zaharkeria dela, edo konplexua dauka. Euskararen erabilpena ere txikit...\nTxisteka-Misteka kaseteak interneten jarri ditu Oiartzun Irratiak: Euskaraz egiten zen barre orain 30 urte. Egilea(k) ZUBIRIA ETXEBERRIA, Itsaso. Argia, Komunikazio Biziagoa, S.A.L 2016 (1)\n...e efektu eta guzti... Oraingoan ere sartu didate zaharkeriaren bat", pentsatu dut. Baina gero hasi naiz inguruan galdezka ...\nPastorala zaharkeria bat balitz, ez lüke bizi lüzerik. Gizon zahar okitüa heriot...


Bihar Korrika Txikia izango dugu Gasteizko kaleetan | Asociación de Vecinos Zabalgana Batuz Auzo Elkartea\nBihar Korrika Txikia izango dugu Gasteizko kaleetan\nBihar, martxoak 26 osteguna gure hiriko txikienek egingo dute euskararen aldeko aldarrikapena. Korrika txikia burutuko da Gaztelako atea kalean hasita arratsaldeko 15:00etan, eta amaiera hiriko erdialdean izango da plaza berrian.\n10 kilometrotako lasterketa izango da, eta bertan 28 eskolak parte hartuko dute. Ibilbidea eta eskola bakoitzaren kokapena hurrengo orrialdeetan ikus ditzakezue.\nArmentia ikastolak emango dio hasiera lasterketari eta 125 urte bete dituen Marianistas eskolak amaiera emango dio, Korrika mezu bat irakurriz. Mezua irakurri ondoren Plaza berrian jai bati hasiera emango zaio haur guztien pozarako.


Zombie Nuklearrerako 2000\nZombie jokoak dira borrokak beteta, baina noble zeregin bat dute - hildakoen mundua salbatzeko. Zombie Shooting jokoak, Ekintza, bilaketak dira eskuragarri online free.\nLanbideen literatur unibertsitate On sarritan oxymoron bat kontzeptuari buruz hitz egin. Kasu honetan, gaiari buruzko hitzaldia bakoitzean deritzo oxymoron baten adibide sinple bat - bizi gorpua. Ibilbide honetan lagunarteko aldaera bat da, baina inork ez du nondik etorri zen buruz pentsatzen. Hildakoak, hilobira igo - Azken finean, hau gizateriaren larrimina existentzialak produktua da. Hau da, pertsona gainditu duten bizi- zorian eta atzera itzuli. No wonder hilen mota hau oso ezagunak dira literaturan eta zinemagintzan. Eta joko -industria ez da urruti atzean. Azken finean, beraientzat oso errentagarria gai bat da. Lehenik eta behin, zonbi jokoak joko bat sortu etsaiak masa batekin, gainera, ez dira irudi poliki de canonicity mugitu zen, baina indar- erreserba handiak aukera ematen duen jokalaria ez bakarrik tiro eta tiro ugari etsaiak batetik, oraindik denbora birkargatu beharrik bitartean dute. Ados, vulfenshtayna bezala tiroak batean oso zaila izango litzateke mila etsai baten burua mantentzeko, eta hori bat zonbi shooter arazorik gabe jolas daiteke metodikoki tiro ehunka eta milaka hildako oinez da. Are gehiago, kontrakoa logika nagusia generoak eta bertan daude zonbi ekintza - tiroak, ez beldurrezko joko bat dira, izan zen normala dela uste du. Bizidun hildakoen beldurrezko, laburregia bitartean. Online zonbi joko eskaintzen ditu, jokalari, berriz, sinestezina sorta bat eragiketa metodoa organo horiek besterik ez naiz galdetzen nekatuta bezala. Du zonbi gorputz atalak puzzleak mota guztietako daiteke, zonbi tiro pistola bat edo catapult batetik exekutatu eskaintzen dute. Ez dira zonbi batera xakean. Oro har, sustatzaile ez dute irudimena. Gure joko ataria orrialde honetan, hala nola, jolasak, jatorrizko bertsio ugari aurkitu ahal izango duzu. Azken finean, online zonbi jokoak egin nahiko bitxiak eta ahaztezina. Saiatu stand alone izaki etsai ezagutzen ez gosea edo nekea masa aurka. Edo saiatu puzzlea elementu horien konbinazioa clever da zonbi guztiak suntsitu aldi berean mapan egiteko. Eta eroso jolastu sentitzen duzu egin, bildu ditugu atal berean, hain zuzen ere, bera etiketa pean zonbi buruzko flash jokoak guztiak. Beraz, ez saiatu bestelako begiratzeko - joko guztiak dira hemen. Murgil zaitez beldurrezko eta dibertigarria, gose eta miserable zonbi munduan. Aukeratu eta bere bizi pertsonala, hildako bat. Guzti hau, ez dugu dirua edozein, galdetuz gain, ez dugu behar, nahiz eta gure webgunean izena eman. Besterik ez duzu, joko ireki eta hasi errekor berria konkistatzeko oraintxe.


2012a albiste txar batekin hasi genuen guk, dantzazaleok, gure taldeak, eta dantzaren munduak, hemen, gure herrialdean, baina baita mundu guztian ere, ze arraio, gure herri txiki honetatik teknologia globalizatu honi esker, mundu guztian baitzuen bere eragina. dantzan.com -eko gure lagunek et...\nMORRIS DANTZA BAT GOIERRIERAZ\nAspalditik dira ezagunak Inglaterrako Morris dantzak gure hainbat dantzekin lotzen dituzten teoriak . Joan den irailean, Jeremy Carter-Gordon Igartzan izan genuen bisitan , Europako ezpata-dantzak aztertzen ari den Bostongo ikerlari amerikarra. Honi ere, atentzioa eman zioten gure dantzek haie...\n2011ko irailaren 10ean bitxitasun harrigarri bat gertatu da Beasainen, beste inon ez ezagutua eta ez ikusia. Eguerdiko hamabiak, bi bider izan dira Beasainen: lehena, UTC Greenwich + 01 eremuari dagokiona, hamabietan puntu puntuan; bigarrena, ordu erdi geroago, Igartzako dantzarien kofradiako ...\nMartxoan Igartzan Igartzako Jauregiaren inaugurazio ofizialean, martxoak 18, Igartzako dantzarien kofradiak partehartze garrantzitsua izan zuen, agintari eta herritarrei ongietorria eman, eta bere dantzaren bidez Jauregiaren sarbidea erakutsiz. ...\nHauteskundeak eta dantzasokea\nLoinatz egunean konturatu ginen. Bitxikeria besterik izango ez dena, baina tira, gure, dantzarion eta dantzaren, mesedetarako denez, nabarmendu nahi duguna. Joan den igande honetan egin da Beasainen ohiko den Agintarien edo Udalbatzaren soka-dantza (ikus dantzan.com , Goierriko Hitza ). Ha...\nAloña Bada denbora bat dantzan.com-ek gure taldeko Aloña Garmendiaren berri eman zuela ( dantza hurbiletik bizi duen artista grafikoa ). Taldeko dantzaria izateaz aparte, gure artista grafiko partikularra ere bada, eta aste honetan bertan Goierri Telebistako �...\nJoan den urriaren 31n, Ardiki eguna ospatu zen Zaldibian. Iazko egunean , bertako dantzari izandako guztien ordezkari moduan, Mikel Arrese dantza-maisua omendu genuen. Aurten, beste zaldibitar baten txanda izan da, hau ere dantza munduarekin lotutakoa: Jose Garmendia Arruebarrena zena. Apaiza, h...\nAzkaine eta Arrangoitze: euripean baina atsegin handiz\nUrriaren 10a, agendak ia gainezka egin zion Aurtzakari. Azkainen (Lapurdi) genuen lehenbiziko zita goizean goiz: Pastore-Lore jaialdia. Egun osoko festa polita animali, produktu eta ekitaldien artean nahiz eta zoritxarrez ezin izan genuen bere edertasun osoan gozatu euriak eguna zapuzteko egindako...\nIgartzan ez dugu berehala ahaztuko !\n2010eko Irailak 11, egun ederra izan genuen Beasainen. Lehenik eta behin, Igartzako inguru osoa estreinatu ahal izan genuen dantzaleku moduan: Zubia, Jauregia, Dolarea, Burdinola, Errota eta Ermita zaharberritzeko obrak eta lanak bukatu dira, eta distiratsu ag...\nIGARTZA 2010: DEIALDIA\nXIX. mendearen hasieran, Beasain, Ataun eta Zaldibiako udalek behin baino gehiagotan deitu zituzten inguruko ezpata-dantzariak, hainbat ospakizun berezitan parte har zezaten, dantzarien konpartsa jendetsuak osatuz. “Que se formase una comparsa de diez y ocho parejas de...


EAJk abuztuko ekintzei buruzko erabakiak azaldu ditu, parte hartze eredua defendatuta - Laudio - Aiaraldea.eus\nEAJk abuztuko ekintzei buruzko erabakiak azaldu ditu, parte hartze eredua defendatuta\nIzar Mendiguren Cosgaya 2020-09-17 06:30\nLaudioko herritarrak izendatu zituzten pregoilari "ez-jaietan". / Aiaraldea.eus\nAbuztuko ekintzen harira hartutako erabakiak azaldu dituzte jeltzaleek prentsa ohar batean. Bestalde, Omniak eta EH Bilduk prentsa ohar banatan egindako kritikei erantzun diete.\nLaudioko EAJk oharra atera du jaien inguruko kudeaketa argitzeko. Kartel lehiaketari dagokionez, "jaiak" hitza kentzearen arrazoia aipatu dute: "Lehiaketa hori ez zen egin sanrokeak iragartzeko, baizik eta izpiritua eta ilusioa bizirik mantentzeko". EAJren aburuz, oposizioko alderdiei ondo iruditu zitzaien proposamena, baita saria eskudirutan eman ordez tokiko dendetan kontsumitzeko bonua izatea ere.\nPregoiaren ekitaldiari buruz, berriz, "herriari egindako aitortza zela" gogoratu dute, "bere portaeragatik". "Ateak itxita egindako pregoi pribatua" zela kritikatu zuten Omniak eta EH Bilduk. EAJk horrela erantzun die: "Pregoilari izena eman zitzaion laudioarrentzat hori delako ohore handiena.\nDirudienez, Urteko Llodiano edo Laranja Saria deitu izan baliote, gusturago geratuko ziratekeen". Jeltzaleen hitzetan, korporazio osoa zegoen deituta ekitaldira: "EAJ eta PSE-EEren gobernu taldeari gehiago gustatuko litzaiguke ekitaldi publiko jendetsua egitea, baina zentzuz eta erantzukizunez jokatu behar zen".\nEH Bilduk eginiko kritikei ere erantzun diete oharrean, tokiko erakundeak antolatutako ekitaldi puntualen harira: "Kontraesana da ekitaldirik egin behar ez zela esatea; eta elkarte-mugimenduek ekitaldiak antolatzea debekatu izana kritikatzea. EH Bilduko Laudioko buruzagien arabera, elkarte mugimenduak antolatzen baditu (gehienak ez zeuden prest) ekintzak egin behar dira, baina udalak egitekotan ez. Oso koherentea. Gainera, askotan galdetu dute ekitaldiei buruz, zein helbururekin? Ez egiteko esateko?".\nKoronabirusak eragindako pandemia dela-eta, "EAJk ez du kristalezko bolarik bitxoak nola jokatuko duen jakiteko. EH Bilduk bazekien, berandu aritu ginela esaten zutenean. Kritikatzea erraza da, eta oso ondo ematen zaie, baina arazoak kudeatzea eta konpontzea ez hainbeste, EH Bilduk azken 8 urteetan Laudioko Udalean egindako kudeaketa kaotiko eta desantolatuarekin ikusi ahal izan den bezala".\nParte hartze eredua oinarri\nBestalde, oposizioak leporatutako parte hartze eza izan dute hizpide jeltzaleek oharrean. EAJk defendatu duenez, azken 14 hilabeteetan parte hartze prozesu ugari egin dira: aurrekontu parte hartzaileak, auzo zinegotzien figura, herritarren inkestak edota kultur zein jai eragileekin bilerak, kasu. "Laudioko egungo gobernu taldearen kudeaketa ez al da parte hartzailea?" galdegin dute, beraz.\nAzkenik, penagarritzat jo dute EH Bildu eta Omnia kezkatuago egotea osasun krisian markatutako une zail hauetan udal taldearen neurri edo ekimen guztien kritika errazagatik herriarentzako konponbide eta ekimen eraginkorren ekarpenagatik baino. Horren adibidetzat jarri dituzte "nahita politizatutako prentsa oharren argitalpenak". Ildo beretik, alderdiak aurrez aurre jartzera animatu dituzte, "eta modu arduratsuan sorbalda gehiago jartzera, modu eraikitzailean eta gure bizilagun guztien onerako".


Galdakaoko Udalak 100 pertsona baino gehiago kontratatu ditu enplegu planen bidez\n2021. urtearen hasieratik, 40 pertsona sartu dira udal gobernuak sortutako enplegu planetan jasotako ekimenen bidez. Pertsona horiei beste 66 gehituko zaizkie datozen hilabeteetan, dagoeneko hautatuak izan direnak.\nHauek dira Toki Garapen eta Enpleguko zinegotziak emandako datuak. José Luis Bernalek zehaztu du 106 kontratazioak 2020rako bi enplegu-planen ondorio direla, bat arrunta, 40 pertsonari eragiten diena, eta bestea ezohikoa, beste 66 pertsonari eragiten diena, non 10 eskaintza gazteei zuzendutakoak izango diren.\nUdalak enplegu plan aproposena aurkezteko egin duen ahalegina azpimarratu du zinegotziak, ezohiko egoera baten aurrean: "Guk, udal gisa, daukagun testuinguru sozioekonomikoan, bi helburu argi ezarri ditugu: batetik, udalerrian ditugun proiektuen eta enpresen bideragarritasuna bermatzea eta laguntzea, eta, bestetik, langabeziari aurre egitea", adierazi du.\nUdalak Behargintzaren bitartez bideratu dituen eta Lanbidek (Eusko Jaurlaritzako Enplegu Saila) zati batean 2020 Enplegu Planetan diruz lagundu dituen kontratazioak, honako lanpostu hauetarako izan dira:\n✅ Laguntza anitza: 56 langile guztira, 28 deialdi bakoitzean. Leku itxietan hasi dira lanean, eguraldiak uzten ez duenean. Aperribaiko Eperlanda eskola zaharreko 2 gela eta 1. solairuko korridorea margotzen eta egokitzen amaitu dute. Bigarren fase batean, eskolan egin beharreko hobekuntza gehiago egingo dira. Usansoloko adinekoen zentroan, Galdakaoko Helduen Hezkuntzako lokaletan eta Udal Euskaltegiko lokaletan ere egin dituzte hobekuntzak. Hauetaz aparte, eguraldi txarrak uzten duen bitartean, piboteak, farolak, bankuak, barandak eta abar margotzen ari dira udalerriko hainbat gunetan, baita Behargintzako lokaletan konponketak egiten ere, leiho batzuk kableatuz eta aldatuz. Azkenik, Egia ikastetxea margotzeko asmoa dago, 6 hilabeteko iraupenarekin. Baita Bekeako frontoia eta Usansoloko futbol zelaiko gune bat ere. Bigarren deialdiko langileak urtarrilean hasi dira lanean.\n✅ Enplegu berdea: 24 lanpostu guztira, 12 deialdi bakoitzean. Dagoeneko 3 talde egin dira lehen deialdiko langileekin, Olabarrietako txaleten, Erletxesko poligonoaren eta Ostalaritza Eskolaren atzealdean kokatuta dauden lurrak garbitu eta mantentzeko. Bigarren deialdiko langileak urtarrilean hasi dira lanean.\n✅ Agente zibikoak: 16 pertsona ari dira lanean. Ikastetxe eta hirigunetako inguruko bideetan eskolako komunitateari pasabideetan laguntzen ari dira, eta ospitalearen inguruan erabiltzaileei aparkalekuetan laguntza ematen. Prestakuntza jaso dute eta dagoeneko lanean hasi dira.\n✅ Muralistak: 10 pertsona, guztiak lana aurkitzeko zailtasun bereziak dituzten gazteak. Dagoeneko prestakuntza-ikastaroak jasotzen ari dira, beren lanak egitera irten aurretik.\nLanpostu horiek guztiak 2020ko enplegu planei dagozkie. 2021eko enplegu planetara bideratutako eta urtearen amaieran onartutako aurrekontuan jasotako aurrekontuari dagokionez, aldatzea aztertuko da; izan ere, pandemiari aurre egiteko sortu den egoera aztertuko da, seguruenik langabeziaren igoera ekarriko duelako, batez ere biztanleria landunaren artean ERTEak amaitzen direnean.\nPrograma honek 2.075.000 euroko kostua du, eta Lanbidek eta Galdakaoko Udalak finantzatu dute. Lanbidek 242.415 eurorekin lagundu du programa, eta Udalak 1.832.585 euro jarri ditu.


Ikuskizuna (II) | Bizigiro | Berria\nJoan den astea nola, hala igaro dira igande iluntzea, astelehena eta asteartea. Ikuskizunaren gurpilak aurrera jarraitu du, ohi baino begi gehiago begira eta aho gehiago zalantza adierazten izan arren. Aipatu nituen hemen, asteartean, niri Gabriel Cruzen desagertzeak eta hilketak zein Ana Julia Quezadaren atxiloketak, bereziki, telebistan izandako lanketak eta oihartzunak eragindako izua eta deserosotasuna.\nUlertzen dut telebistako albistegi eta saio desberdinetako kideek gaiari heldu, jarraipena eman eta sortu den —duten— oihartzunari erantzun behar diotela. Badakit hari bakarrak mutur asko izan ditzakeela. Ordea, helburua eta modua iruditzen zaizkit zalantzagarriak. Helburua aldameneko kateak, saioak edo albistegiak adina —edo gehiago— ikus-entzule izatea soilik baldin bada, logikoa iruditzen zait ikuskizunaren gurpilean sartu eta abiada geldiezinean sentitzea. Telebista kate publiko edo pribatu izan, hedabidearen lanari ardura eta eginkizun sozial batetik begiratuz gero, hamaika aukera daude, dena den. Horrek hari mutur batzuk albora utzi eta beste batzuei heltzea ekarriko du, eta baita hari mutur batzuei beste ikuspegi batetik begiratzea ere. Alegia, iruditzen zaidala gertatuarekin lanketa handia egin daitekeela, minutu asko inberti daitezkeela bestelako helburuei begira. Landu liteke gertakaria bera, hala dagokien erakunde eta iturriek ematen duten informazioa zabaldu eta haien jardunari jarraipena eginez. Landu liteke gaurko gizartean indarkeriak edo biolentziak duten funtzioa edo erabilera, haren jatorrira, oinarrira eta funtsera gerturatuz; edo, horrelako kasuetan, zenbateraino diren haurrak zaurgarri. Landu liteke ondorioen gaia, ez zigorrena, ez zigor mota bakarrarena; betiere, helburua halakorik berriro ez gertatzeko pausoak ematea eta halakorik egin duenak ondorioak jaso eta beste bide bat hartzea ahalbidetzea baldin bada. Landu liteke arduradun politikoek, erakundeek, hedabideek, sare sozialetako erabiltzaileek eta herritarrek gai hauetan dugun rola eta funtzioa; zenbateraino bultzatzen ditugun joera batzuk, zenbateraino helburua lagundu edo trabatu.\nLanketa horiek abiapuntu eta helburu jarriz gero, horretarako baliabideak eta pertsona egokiak jarriz, apalduko litzateke ikuskizuna, eta nagusitu bestelako zerbait.


Toribio Etxeberria 26. Posta kutxatila 77.\nTelf: 943 20 36 32\nFax: 943 41 71 91\nWeb orria: http://www.egoaizia.org\nNoiz sortu zen: 2000\nSorrera urtea EAEn: 2000\nKoordinakundean sarrera urtea: 2013\nGarapenerako Gobernuz Kanpoko Erakunde bat gara, independentea, irekia eta kolaboratzailea, 1999an Eibarren sortua eta 2000. urtean elkarte gisa eratua.\nBeste mundu batekin amesten dugu eta hori lortzeko lan egiten dugu:\n· Tokian bertan lan egiten dugu justizia eta garapena lortzeko gure lankide diren pertsona eta komunitateentzat.\n· Errealitate ekitatiboagoak, bidezkoagoak, demokratikoagoak eta solidarioagoak eraikitzen laguntzen diegu.\n· Ezagutzak, ikuspegiak eta baloreak trukatzen ditugu eurekin.\n· Bidegabekeriak salatu eta eraldatzen ditugu.\n· Gizarte eredu berriak sustatzen eta boluntarioen parte-hartzea bideratzen dugu, bizimodu arduratsu eta sostengarriagoa proposatzen dugu, kontzientziak esnarazten ditugu eta esperientziak trukatzen ditugu.\n· Konprometiturik gaude gizartearen eraldaketarekin, eta bide horretatik, baita ere pertsona guztien erabateko garapenarekin.\nHorretarako, 4 ekintza ildotan zentratzen dugu gure lana:\n1. Garapenerako lankidetzako proiektuak: Munduko beste toki batzuetako pertsona eta erakundeekin lan egiten dugu eta komunitateei garapen integrala lortzen laguntzen diegu beren amets, premia eta gaitasunen araberako proiektuen bidez, beren erritmoak eta kulturak errespetatuz eta elkarrekin ikasiz, hitz eginez, partekatuz eta biziz.\n2. Garapenerako hezkuntza: Hezkuntzaren aldeko apustua egiten dugu eta errealitate desberdinak hurbiltzen dituzten prozesu eta jarduerak garatzen ditugu, kontzientzia kritikoa pizteko eta posible den beste mundu solidario batekin konprometitutako jendea sortzeko.\nKalteberatasun egoerak sortzen dituzten arrazoiak ikusarazten, salatzen eta eraldatzen ditugu, alternatibak proposatuz.\nEra berean, truke esperientziak bideratzen ditugu eta boluntarioak animatzen ditugu herrialde pobretuetan babesten ditugun proiektuetan inplikatu daitezen.\n3. Inplikazio alternatibak: benetan inplikatzeko alternatibak proposatzen ditugu, nagusi den sistemaz bestelako kontsumo, parte-hartze eta garapen aukerak eskainiz eta ekonomia solidarioa sustatuz.\n4. Eragin politikoa: Inplikatu egiten gara tokian tokiko politika publikoetan eragina izateko eta nazioarteko lankidetzaren alde egiteko, proposamen zehatzak eta jarduerak garatuz.\nLau ekintza ildo horiek garatzeko ezinbestekoa da beste pertsona eta erakunde batzuekin sarean lan egitea eta komunitatearen parte-hartzea.\nParte hartzen dute: Amerika.\nLankidetza proektuak non: Peru\nEgoitzan eskaintzen den heziketa: ez\nUrteko aldizkaria, erakusketa, nazioarteko lankidetzari buruzko bibliografia, boluntariotza, kooperanteak, garapenerako hezkuntza.


Aiaraldea.com web-guneak 194.304 bisita jaso ditu 2012an, iaz baino %14 gehiago - Aiaraldea.eus\nAiaraldea.com web-guneak 194.304 bisita jaso ditu 2012an, iaz baino %14 gehiago\nLucia Menoyo 2013-01-02 10:06 Aiaraldea\nWeb-gunearen bisita datuek gora egin dute etengabe 2010eko apirilaren 17an ireki zenetik. Iaz jasotako bisita kopurua 170.373koa izan zen, eta aurten aldiz 194.304koa, % 14ko igoera.\nWebguneak jasotako bisitari bakarren datua 51.000tik 57.000ra igo da, proportzio beran hasiz. Ikusitako orrialdeak 561.500 izan dira, iaz baino 12.000 gehiago.\nAlbisteena izan da aurreko urtean bezala ikusitako orrialde gehien biltzen dituen atala (162.500), aurten Aitor Kortazar laudioarra libre utzi dutenekoa, Tubos Reunidos enpresaren lan uzteen ingurukoak eta Benito Lertxundiren kontzertuaren polemikari buruzko albisteek jaso dituzte bisita gehien.\nBideoei dagokienez, Amurrioko Euskaraz bizi nahi dut lipduba izan da argi eta garbi arrakastatsuena baina M29 grebaren kronikarena edo Laudio eta Amurrioko 19 herritarren epaiketari buruzkoa ere ikustaldi ugari jaso dituzte.\nArgazki bildumen atala 2012an sendotu egin da, 58.800 ikustaldirekin 2011an zituen datuak bikoiztuz: Laudioko jaiaren Txupinazoarena, Laudioko Aratusteak eta Urduñako Euskal Ezkontza edo Gazte eguna izan dira gehien ikusitako argazki bildumak.\nDispositibo mugikorretatik datozen bisitak laukoztu\nIgoera nabarmenena ordea, dispositibo mugikorreratik datozen bisitetan izan da, 2011an 5000 bisita heldu ba ziren telefono mugikor eta tabletetatik, 2012an kopuru hau laukoztu egin da, 23490 dira aiaraldea.com-ek "mugimenduan" jasotako bisitak.\nSare sozialak trafiko iturri\nAiaraldea.com-era heltzen diren bisiten jatorria aztertuz gero, agerian geratzen da sare sozialen garrantzia. Izan ere, 2012an 17300 bisita heldu dira Facebooketik, 9000 Twitterretik eta 3700 Tuenti saretik. Berria.infotik ere 6500 bisita heldu ziren.\nBisita gehien ekainaren 7an\nBisita kopuru handiena ekainaren 7an bildu zen. Izan ere, egun horretan bakarrik 1281 bisita izan ziren eta ikusitako orrialdeen kopurua 3.854 izan zen. Amurrioko "Euskaraz bizi nahi dut" lipdubaren bideoa argitaratu zen egun horretan eta bisita gehienak eduki horrek eraman zituen.


Asteon zientzia begi-bistan #41 - Zientzia Kaiera\nEgun ederra, egun kaxkarra, euria edo eguzkia dira elkarrizketarako bide, igogailuan edota okindegian. Baina klima harago doa, egunerokotasuna baldintzatzen duela azaltzen du Asun Urzainki geografoak Berrian. Lehen baserritarrak eta marinelak baziren haren zain, egun, ekonomian eragin zuzena du. Saio Alkizaren eskutik: Meteorologiari lotuta daude ekonomia eta aisialdia.\nEuria egiten duenean guardasola edo aterkia zabaltzen dugu ez bustitzeko. Berak babesten gaitu urarengandik eta funtzio berbera du ozono geruzak Lurrarekiko. Ozono geruzak izpi ultramoreez babesten baikaitu. Atmosferan ozono molekulen pilaketaz osatzen den geruza dugu ozono geruza. Ozono molekulak hiru oxigeno atomo ditu, hauek estratosferan daude eta erradiazio ultramoreak harrapatzen dituzten lurrazalera heldu ez daitezen. EHUko Kimika Fakultateko ikasleak diren Leire Villimar, Oihane Arazkonaga, Itziar Guerrero eta Ainhoa Artetxek azaltzen digute Nola ikasi kimika kuantikoa izutu gabe blogean: Zergatik babesten gaitu ozonoak?\nZergatik? Hori da sarritan gure buruari egiten diogun galdera. Hau edo bestea dela, gertaera baten arrazoiak ezagutu nahi ditugu. Helburu berdinarekin, AEBko Johns Hopkins Unibertsitateko bi ikertzailek minbiziaren kausak zeintzuk diren ezagutzeko matematika aplikatu dute erantzuna lortzeko. Eta, emaitzen arabera, ondorioztatu dute zenbait minbizi zorte txarrari lotuta daudela neurri handi batean, bizimodua eta genetika edozein izanda ere. Amaia Portugalen artikulua Zientzia Kaiera blogean: Minbiziaren loteria ankerra.\nMinbizia, gripea eta obesitatea. Hiru gai horietako ikerketak izan ditu mintzagai asteon Javier San Martin kazetariak. Alde batetik, Bartzelonako Unibertsitateko ikertzaile batzuek A gripearen birusari aurre egiten dioten molekula berri batzuk lortu dituen lana hurbiltzen digu. Bestalde, Granadako Unibertsitateko Medikuntza Fisikoa saileko ikerketa-taldeak egiaztatu du harremana dagoela metatzen dugun ingurumen-kutsatzaileen maila eta loditasun mailaren artean. Amaitzeko, unibertsitate berbereko beste talde batek amiantoak sortutako minbizi kasuen bilakaera aztertu du eta antzeman du, behar baino askoz kasu gutxiago erregistratu direla urteotan. Zientzia Kaieran: Gripea, loditasuna eta minbizia: mugetako medikuntza.\nGabonetako ospakizunak zirela eta, seguru gaude etxe askotan soinua normala baino ozenagoa izango zela. Agian, etxean soinu-isolamendu egokia jartzearen beharra sumatu duzue. Ba, EHUko ingeniarien ikerketa batek, hormak soinutik babesteko modu berri bat eman du ezagutzera: landare-moduluz osatutako horma berdeak. Formula eraginkorra den arren, Eider Cartonek Elhuyar aldizkarian kontatzen digu, landareak modu egokian haztea eta zaintzea garestia dela momentuz: Landare-hormak, eraikinetan soinua xurgatzeko.\nEguraldia, landareak, orain txoriengan jarriko dugu arreta. Asier Sarasuak proiektu interesgarri baten berri ematen digu Sustatu agerkarian: eBird. Besteak beste, Cornell Unibertsitateko Ornitologia Laborategiaren egitasmoa da eta 2002. urtean sortu zen hegazti-behaketen datu-basea hau. Egun, 169 herrialdetako informazioa jasota du eBird-ek hainbat zaletu, herritar eta ornitologoei esker: #eBird: hegazti-behaketen datu-base mundiala.\nArgiaren Nazioarteko Urtea den honetan, 2015ean, Hubble teleskopioak 25 urte beteko ditu. Bitarte honetan teleskopioari esker, hark egindako argazkien bidez, unibertsoa ezagutu ahal izan dugu apur bat gehiago. Irudi horien artean, Lurretik 6.500 argi-urtera dagoen, arranoaren nebulosako gasezko hiru zutabe erraldoien argazkiak 20 urte bete dituzte. NASAk “sortzearen zutabeak” izena duten hauen argazki berri bat plazaratu du eta Eider Cartonek kontatzen digu Elhuyar aldizkarian: Sortzearen zutabeak, berrituta 20 urte geroago.\nZientziaren historian “sortzearen zutabeak” badu toki bat, eta baita ere Barbara McClintock genetistak. Barbara XX. mendeko genetistarik garrantzitsuena da askorentzat. 1983. urtean Medikuntza eta Fisiologiako Nobel saria jaso zuen eta bera da, arlo honetako Nobel saria beste inorekin partekatu barik jaso duen lehen emakumea. Gene saltariak antzeman zituen, hau da, euren posizioa aldatzeko gai ziren sekuentzia genetikoak. Gerora, transposoia izena jarri zioten. Koldo Garciak kontatzen digu Edonola blogean: Handiena zara Barbara McClintock!\nIkerketa alorrean lanean ibili den beste emakume baten berri eman digu Ana Galarragak Zientzia Kaiera blogean: Irene Sendra astrofisikaria. Irene Valentzian jaio zen eta fisika ikasketak burutu zituen bertako unibertsitate batean. Gerora, tesia egitea erabaki zuen eta Euskal Herrira etorri zen, EHUko Fisika Teorikoa eta Zientziaren Historia ikerketa-taldean tesia egitera. Kosmologia unibertso azeleratu batean, izan zen haren ikerketa lerroa baina egun, fisika irakasten die gazteei: Ezagutzari ekarpenak egin ahal izatea zen, eta da, ikertzaile izateko akuilu nagusia.\nArgitalpen-data: 2015/01/11 · Atala: Dibulgazioa, Zientzia begi-bistan


KURTZEBARRI ESKOLAKO HAUR ETA LEHEN HEZKUNTZAKO IKASLEAK IZAN DIRA SAHARAREN ALDEKO EUSKAL KARABANAREN MARRAZKI LEHIAKETAKO IRABAZLEAK - - Goiena.eus\nKURTZEBARRI ESKOLA (LH)\nKURTZEBARRI ESKOLAKO HAUR ETA LEHEN HEZKUNTZAKO IKASLEAK IZAN DIRA SAHARAREN ALDEKO EUSKAL KARABANAREN MARRAZKI LEHIAKETAKO IRABAZLEAK\nKURTZEBARRI ESKOLA (LH) 2017-02-05 13:34\nKurtzebarri Eskolako Haur eta Lehen Hezkuntzako ikasle, guraso eta irakasleak Sahararen aldeko Euskal Karabanaren proiektuan, janari bilketan eta marrazki lehiaketan parte hartu dute.\nMartxan da beste urte batez, Piztu Itxaropena , Sahararen Aldeko Karabana. Otsailaren 25ean aterako da, Donostiatik, eta Tindufeko kanpamentuetara (Aljeria) elikagaiak eramango ditu, saharar errefuxiatuek jasaten duen «elikadura krisi larria» arintzeko. Sahararen Aldeko Euskal Karabana Donostiatik Alacanterantz abiatuko da; Oranen, sahararrek hartuko dituzte kamioiak.\nErrepideko bidea hasi arte, janari bilketan buru-belarri dabiltza boluntario ugari Gipuzkoa osoan, Kurtzebarri Eskolan ere produktu ezberdinen bilketa egin dute (arroza, lekaleak, pasta, hegaluzea oliotan,…), kanpaina honetan lagunduaz.\nHonetaz aparte ere, marrazki lehiaketa bat egon da eta ikastetxe osoko ikasleek parte hartu dute, eta Kurtzebarriko ikasleak izan dira saritutako guztiak. Zurriolatik aterako den kamioi batek Naroa Fernandez de Arroyabe ikasleak egindako marrazkia eramango du grafitigile talde batek margotuta.\nKurtzebarri Eskolako kideak, errealitate hau gela barruetara eramatea pentsatu dute giza balioak landuaz.\nKanpaina hau ikastetxean aurrera eramatea positiboa izan da, hunkigarria, hainbat ikasle Sahararren esperientziak entzun ahal izan dutelako.


Kazetaria robot bat denekoa | EIBZko liburutegia\nKazetaria robot bat denekoa\n2013/01/14 -n liburutegia-kargitaratuta\nEdu Lartzaguren / 2013-01-10 / 416 hitz\nTwitterren erabiltzaileek mokoan darabilten berriekin albistegiak osatzeko zerbitzuak plazaratu ditu Eibarko CodeSyntax enpresak, euskarazkoa Sustatun eta ‘niagarank.es’ Espainiarako.\nKazetari lanbidea galtzear dela dioten honetan, beti dago gururen bat bazterretan profesionaleei nola birziklatu aholkatzeko: «Eduki curator bihurtu behar duzue». Aurrerantzean kazetariaren lana Interneten etengabe sortzen diren edukietan merezi dutenak aukeratzea eta besteei aurkeztea izango dela esan nahi dute horrekin. Hara non, horixe egiten duen robotak lanean jartzen dabil Luistxo Fernandez kazetari ohia. Euskarazkoa aurkeztu zuen udan —sustatu.com-eko Pilotu automatikoa— eta Espainia begirakoa aste honetan —niagarank.es—.\n«CodeSyntax enpresan produktu bat garatu dugu: Robsoc, hau da, Robotic Social Curator», azaltzen du Fernandezek. «Eta horren bi aplikazio ditugu orain, kazetariaren iragazki lana egiten dutenak, automatikoki».\nZer den garrantzitsua eta zer ez erabakitzen makina bati uztea arriskutsua ez ote den galdetuko du orain apokaliptikoak. Integratuak erantzungo dio ez duela berez makinak hori ebazten, baizik eta Interneteko erabiltzaileak, gizakiak. «Pertsonak dira horren atzean. Twitter da, oraingoz, tresna horren elikadura iturri nagusia, eta tuitlari gizakiak robotengandik bereizten eta aukeratzen saiatu gara», dio Fernandezek.\nHonela funtzionatzen dute albiste biltzaile automatikook: Tuitlariek aipatzen dituzten albisteak eta estekak aztertzen dituzte, eta, arrakastaren arabera, gune batean biltzen dituzte. Niagarank-ek, gainera, gaika sailkatzen ditu. Gaur 40 gai ditu, baina gehiago edo gutxiago izan ditzake etorkizunean, irakurleen interesaren arabera. Twitterrez gain, Facebook eta Google+ sareetatik informazioa ateratzea nahi lukete CodeSyntaxen, haiek aukera ematen dutenean.\nMarka zuriko albistegiak\nEibarko (Gipuzkoa) enpresak, Twitterko jarioa hizkuntzaren arabera bereizteko, Umap zerbitzua sortu zuen, eta horren eboluzioa da Pilotu automatikoa. «Umapekin ikusi genuen jendeak informazioa partekatzeko erabiltzen zuela Twitter, esteken bidez». Jendeak trukatu dituen lotura horiek biltzen dituzte Sustatuko eta Niagarank-eko robotek. Behin teknologia garatuta duzula, ez dirudi zentzuzkoa hizkuntza gutxira mugatzea, etekina ateratzeko orduan. Zerbitzua, gainera, herrialdeka eskaintzeko dago pentsatuta: Pilotu automatikoa Euskal Herrirako, niagarank.es Espainiarako, eta CodeSyntaxen pentsatzen ari dira dagoeneko beste herrialdetan eskaintzea. Hainbat domeinu erosita dituzte.\nHorrez gain, horretan oinarrituriko produktuak eskaintzen ari dira, besteak beste, Fernandezek «marka zuriko albistegiak» deiturikoak. Kisale.es Interneteko bizikleta dendaren gunean, esaterako, txirrindularitzaren inguruko albistegia jarri dute: noticias.kisale.es. Nestoria etxeak saltzeko gunean, berriz, Erresuma Baturako albistegi bat sortu dute, news.nestoria.co.uk.\nSaria eta «lapurreta»\nAlbiste baten lehen berria nork eman duen argitaratzen dute zerbitzuok. AEBetako techmeme.com-ri kopiatu diote hori. «Albiste originalik sortzen ez dugunez, kreditua eman behar diogu sortzen dituenari eta jatorrizkorako esteka argitaratu; bestela, lapurretaren traza handiegia izango luke honek», dio Fernandezek. Izan ere, sustatuko.com-eko Pilotu automatiko-ko albiste ugari berria.info, argia.com edo eitb.com-etik datoz. Niagarank-en gauza bera gertatzen da Espainiako hedabide handiekin. Fernandezek argi du: «Googlenews, techmeme eta digg legezkoak diren bitartean, geurea ere bai».\nKategoria Berria egunkaria, Komunikabideak, etiketak 2013, Berria, CodeSyntax, Edu Lartzaguren, Komunikabideak by liburutegia. Gorde lotura.


Javier Zubizarretak Andramaixetan errespetuz gozatzera animatu ditu herritarrak\nBerriak Javier Zubizarretak Andramaixetan errespetuz gozatzera animatu ditu herritarrak\n2015/08/12, Asteazkena - 08:12\n“Alkate gisa Andramaixek ospatuko ditudan lehen aldia da eta guztiok jaietaz gozatzea nahiko nuke jarrera kaltegarriak baztertuz eta oinarrizko printzipio bat jarraituz: Ez egin zuri egitea nahi ez duzunik. Errespetua eskatzen dut pertsona guztiekiko eta baita inguruarekiko ere”. Irmo agertu da alkatea Andramaixei hasiera emango dien txupinazoa botatzeko ordu gutxi falta direnean.\nZubizarretak elkarbizitzaren aldeko oinarrizko arauak errespetatzeko deia egin du, pozak eta emozioak lehertzen diren egun hauetarako. Errespetuzko eta onetsitako harremanak mantentzea, gizarte orekari eta gune publikoei eusten laguntzea edota kaleetako garbitasuna zaintzea dira herritar gisa guztiok ditugun betebeharrak. Horregatik, alkateak zentzuz jokatzeko eskatu du eta “buruarekin dibertitzera” animatzen ditu herritarrak. “Jakin behar dugu nire eskubideek ez dituztela besteenak mugatu behar. Egin dezagun gizatasun erakustaldi bat, hori gozamenarekin eta dibertsioarekin bateragarria da-eta”.\nHain justu, jai hauetan miresgarriak diren balore eta jarrerak omendu nahi izan dira nagusitasuna eta presentzia emanez Luis Arregi “Izpizuri”, Euskal Herriko Adiskideen Elkarteari eta jada gure artean ez dagoen Julian Iruretagoyenari eta bere emazte Arantxa Iturberi abarketarien industriaren ordezkari gisa.


Glenn Frey, The Eagles taldeko sortzaileetakoa eta gitarrista hil da\nBesteak beste, 'Hotel Califonia' abestiak egin zuen mundu osoan ezagun The Eagles taldea. New Yorken hil da Frey, 67 urte zituela.\nGlenn Frey. EFE.\nGlenn Frey The Eagles talde estatubatuarreko sortzaileetakoa hil zen atzo gauean, New Yorken, 67 urte zituela. Musika taldeak eman du heriotzaren berri, sare sozialen bidez zabaldutako agiri batean. Osasun arazo ugari zituen gitarrista ezagunak, eta horien ondorioz zendu da.\nBesteak beste, 'Hotel Califonia' abestiak egin zuen mundu osoan ezagun The Eagles taldea. "Ez dugu hitzik gure samina eta maitasuna adierazteko. Guri eta musikaren komunitateari Freyk eman digun guztiagatik sentitzen dugun errespetua adierazteko hitzik ere ez dugu", esan dute agirian.\nDetroiten jaio zen gitarra-jotzailea 1948an. 70eko hamarkadan sortu zuen The Eagles taldea, Don Henley, Bernie Leadon eta Randy Meisner musikariekin batera. Gitarra jotzeaz gain, abeslari lanak ere egin zituen 'Take It Easy', 'Peaceful Easy Feeling', 'Tequila Sunrise' edota 'Heartache Tonight' abestietan.\n80ko hamarkadan utzi zuen The Eagles banda, eta bakarkako bideari ekin zion.


Urazca bulegoak Oviedon, altzarietan zebranoa | Landa Ebanistería\nLanaren urtea: 2006\nLekua: Urazca bulegoak. Oviedo.\nErabilitako materialak: zebranozko xafla.\nAltzarien proiektuaren xehetasunak\nMaterial argiekin eginiko lokala. Helburu nagusia argitasun handiagoa lortzea zen. Honako hauek konbinatu zituzten: elementu zuriak (adibidez, aulkiak eta mahaiak) eta kolore gorri biziko alfonbra bat.\nMahaiak zebranozko xaflan eginiko alboko xehetasun batekin inguratu genituen eta lodiera nahikoa eman genien.\nAurrealdean, 7-8 cm-ko estalkiak eta 9-10 cm-ko lodierako zebranozko xaflazko hormaren simulazioa erabili genituen. Hori dena mahaiaren atzealdeko altzariekin (neurri ertainekoak) eta horma zuriekin eutsita, oro har, bi edo hiru horma-ataletan izan ezik, horietan zura jarri baitzen paneletan.\nZuriz margotu ziren paramentu guztiak, eta frontalen bat, gorriz. Lokalaren azalera osoan, 10 zentimetroko altuerako errodapi lakatua jarri zen.


EBk txosten batean adierazi du Alemania dela auto bat erosteko EBko herrialderik garestiena. | Consumer\nEBk txosten batean adierazi du Alemania dela auto bat erosteko EBko herrialderik garestiena.\nFord Focus bat ia %30 garestiagoa da Alemanian Finlandian baino, euroguneko herrialdean, prezio baxuagoekin\nEuropako Erkidegoko Gobernuak atzo argitaratu zuen ibilgailu berrien kostuari buruzko txosten bat aurtengo lehen erdian. Txosten horretan adierazten da prezioen arteko aldeak gutxitzen ari direla, batez ere hamar estatu kide berriri esker, eta lehengo hamabostetan, berriz, konbergentzia egonkortzen ari dela.\nLan horren arabera, Alemania da Europar Batasuneko (EB) herrialderik garestiena, zergak ordaindu aurretik auto bat erosteko. Ondoren, Txekiar Errepublika dago; Danimarkak eta Hungariak, berriz, preziorik apalenak dituzte, baita Finlandia ere eurogunean. Eskandinaviako herrialdearen atzetik, euroguneko autoen prezioak, oro har, apalagoak dira Grezian; Hogeita bost Danimarkan, berriz, batez besteko merkeena duen herrialdea da, eta, ondoren, Hungarian, estatu kide berrien artean merkeena baita.\nEBn 2005ean gehien saldu ziren hamar ibilgailuei dagokienez, euroguneko prezio-alderik handiena Ford Focus da, Alemanian Finlandian baino ia %30 gehiago kostatzen baita. Espainian, aztertutako auto-modelo bakar bat ere ez da saltzen preziorik garestienean edo merkeenean.\n2006ko maiatzeko prezioekin, txosten horrek adierazten du prezioak %0,8 igo zirela EBn, eta %1,4 eurogunean; inflazio globala, berriz, %2,4 eta %2,5 izan zen, hurrenez hurren. Hazkunde handienak Portugalen (% 3,6), Espainian (% 2,7), Italian (% 2,5), Alemanian (% 1,5) eta Frantzian (% 0,9) izan ziren; gutxitze garrantzitsuenak, berriz, Eslovenian (-% 8,1), Eslovakian (-% 7,6), Estonian (-% 4,2), Hungarian (-% 3,1) eta Polonian\nautoak precio-eu UE


About: Marivi Bilbao\nMarivi Bilbao (Bilbo, Bizkaia, 1930eko urtarrilaren 22a – 2013ko apirilaren 3a) aktorea izan zen. Oso gazte hasi zen antzerkian lanean, Akelarre taldean besteak beste. Zinemako debuta film laburretan egin zuen. 1981ean egin zuen lehen papera film luze batean (Juanma Ortuoste eta Javier Rebolloren Siete Calles), eta orduz geroztik bigarren mailako euskal herritar antzezle hoberenetakoa izan da. Izan ere, film horren ondoren, beste askotan parte hartu du: Pedro Olearen Akelarre (1983), Javier Agirre Fernandezen La monja alférez (1986), Ernesto Telleriaren Eskorpion (1988), Joaquín Trincadoren Sálvate si puedes (1994), Ramon Barearen Adiós, Toby, adiós (1995), Koldo Serraren La noche de autos (1995), Daniel Kalparsororen Salto al vacío (1995), eta egile beraren Pasajes (1996), Gerardo Herreroren Malena es un nombre de tango (1996), eta abar. Telebistan ere lan asko egin zuen, eta saio askotan parte hartu zuen: Antoni Cuadriren Al salir de clase, Vicente Escriváren Manos a la obra, Antxon Urrosoloren Detrás del sirimiri, Ramon Barearen Historias de la radio, eta abar. Sari garrantzitsuak jaso zituen bere ibilbide luzean. (eu)\nMaria Victoria Bilbao-Goioaga Alvarez (eu)\nMarivi Bilbao (Bilbo, Bizkaia, 1930eko urtarrilaren 22a – 2013ko apirilaren 3a) aktorea izan zen. Oso gazte hasi zen antzerkian lanean, Akelarre taldean besteak beste. Zinemako debuta film laburretan egin zuen. 1981ean egin zuen lehen papera film luze batean (Juanma Ortuoste eta Javier Rebolloren Siete Calles), eta orduz geroztik bigarren mailako euskal herritar antzezle hoberenetakoa izan da. Izan ere, film horren ondoren, beste askotan parte hartu du: Pedro Olearen Akelarre (1983), Javier Agirre Fernandezen La monja alférez (1986), Ernesto Telleriaren Eskorpion (1988), Joaquín Trincadoren Sálvate si puedes (1994), Ramon Barearen Adiós, Toby, adiós (1995), Koldo Serraren La noche de autos (1995), Daniel Kalparsororen Salto al vacío (1995), eta egile beraren Pasajes (1996), Gerardo Herrero (eu)\nMarivi Bilbao (eu)


'Galerak' lana sortu dute Oihana Alkortaren oroimenez - Orio - Karkara.eus\n'Galerak' lana sortu dute Oihana Alkortaren oroimenez\nKarkara 2019-05-14 18:00\nDuela 12 urte zendu zen Oihana Alkorta abeslaria. (Hitza)\nHilabete honetan izango da Oihana Alkorta abeslariaren heriotzaren 12. urteurrena. Alex Tellok eta beste hainbat musikarik Alkorta omendu eta Galerak lan kolektiboa argitaratu dute.\n2007. urteko maiatzean zendu zen Oihana Alkorta abeslaria. Beraz, laster izango da Orioko bizilagunaren heriotzaren 12. urteurrena, eta haren oroimenean, Galerak lan kolektiboa sortu eta argitaratu berri dute Alex Tellok eta beste hainbat musikarik.\nLanaren aurkezpenean Tellok azaldu zuenez, bere lagun Alkortak olerki bat oparitu zion hil baino bi urte lehenago. Olerkia abiapuntu modura hartuta zerbait idazteko iradokizuna ere egin zion, eta hain zuzen, horixe da Tellok egin duena. Zenbait testu idatzi zituen, eta ondoren, musika jarri zien. Prozesu horren emaitza da Galerak.\nBesteak beste, sorkuntzan parte hartu dute Lucia Arzallus eta eta Ignacio Arakistain piano-jotzaileek; Aitor Gorosabel, Labrit Zabala, Jun Gurrutxaga eta Xabi San Sebastian abeslariek; Couple, Bihozkada eta Natali taldeek; edota Xabier Sagasta ilustratzaileak.\nUstekabez betetako lana da Galerak. Esaterako, Alkortak Kilometroen diskorako grabatutako Airean idazten dizkizut abestia jaso dute bertan.


2018/12/27 19:31 Ainhoa Lendinez [Ardatz anitzeko juntagaiak] 2018/12/27 17:34 Ainhoa Lendinez [Ardatz anitzeko juntagaiak] 2018/12/27 17:34 Ainhoa Lendinez [Postposizio sintagmen barneko elementuak] 2018/12/27 17:31 Ainhoa Lendinez [Ardatz anitzeko juntagaiak] 2018/12/21 16:30 Ainhoa Lendinez [Ardatz anitzeko juntagaiak] 2018/12/21 15:52 Ainhoa Lendinez [Ardatz anitzeko juntagaiak] 2018/12/21 14:48 Ainhoa Lendinez [Postposizio sintagmen barneko elementuak] 2018/12/21 14:48 Ainhoa Lendinez [Postposizio sintagmen barneko elementuak] 2018/12/21 13:41 Ainhoa Lendinez [Postposizio sintagmen barneko elementuak] 2018/12/21 13:21 Ainhoa Lendinez [Postposizio sintagmak] 2018/12/21 12:37 Ainhoa Lendinez 2018/12/21 12:32 Ainhoa Lendinez 2018/12/21 08:35 Ainhoa Lendinez 2018/12/20 18:34 Ainhoa Lendinez sortua\nmorf:5:18:2:1 [2018/12/27 17:34]\nAinhoa Lendinez [Ardatz anitzeko juntagaiak]\nmorf:5:18:2:1 [2018/12/27 19:31] (egungoa)\nMarra 127: Marra 127:\n: 20. mende hasieran oraindik, neska eta mutil gazteak Aezkoatik oinez jiten ziren Baigorriraino arto jorratzera. (//Agotak in memoriam//, [[https://eu.wikipedia.org/wiki/Marikita_Tanburin | Marikita Tambourin]]) : 20. mende hasieran oraindik, neska eta mutil gazteak Aezkoatik oinez jiten ziren Baigorriraino arto jorratzera. (//Agotak in memoriam//, [[https://eu.wikipedia.org/wiki/Marikita_Tanburin | Marikita Tambourin]])\n- Gutxiago azaltzen dira ardatz anitzeko izen sintagmak singularrean: badirudi postposizio sintagma osoak juntatu behar direla (gizonari eta haurrari eman diet); Euskaltzaindiak *gizon eta haurrari eman diet bezalako adibideak txartzat ematen ditu (111. araua). Nolanahi ere, bigarren molde honetako juntabidea ere aurki daiteke tradizioan. Egiturari dagozkion kontuek, edo juntatzen diren izenen nolakotasunak badute hor zerikusia: badira horrelako egiturak errazten dituzten baldintza batzuk. Adibidez, ezkerrean bi juntagaiei dagokien izenlaguna dugunean, edo eskuinean adjektiboa dugunean, egitura hauek errazago azaltzen dira. Bestalde, esanahiz oso hurbil diren izen abstraktuak juntatzen dira maizenik horrelako juntaduretan: zein kaltegarria dan euren alperkeri ta nagitasuna (J.A. Mogel, Peru Abarka); nagusiaren samurgo eta hasarrea (P. Lafitte, Grammaire basque); (…) gordiaz geure burubak onen asarre ta burdiña odoltsuti (J..A. Mogel, Peru Abarka). Holako adibideetan nozio abstraktuak adierazten dituzte izen ardatz juntatuek (haien gauzatzeko izen konkretua erabiltzen bada ere: burdiña, adibidez). Are gehiago, juntatu izenetan bata bestearen adierazle dela ere esan daiteke. + Gutxiago azaltzen dira ardatz anitzeko izen sintagmak singularrean: badirudi postposizio sintagma osoak juntatu behar direla:\n+ : Gizonari eta haurrari eman diet.\n+ [[https://www.euskaltzaindia.eus/dok/arauak/Araua_0111.pdf | 111. araua]]n jaso duenez, Euskaltzaindiak txartzat ematen ditu honelako egiturak:\n+ : *gizon eta haurrari eman diet bezalako adibideak txartzat ematen ditu (111. araua)\n+ Nolanahi ere, bigarren molde honetako juntabidea ere aurki daiteke tradizioan. Egiturari dagozkion kontuek, edo juntatzen diren izenen nolakotasunak badute hor zerikusia: badira horrelako egiturak errazten dituzten baldintza batzuk. Adibidez, ezkerrean bi juntagaiei dagokien izenlaguna dugunean, edo eskuinean adjektiboa dugunean, egitura hauek errazago azaltzen dira. Bestalde, esanahiz oso hurbil diren izen abstraktuak juntatzen dira maizenik horrelako juntaduretan: zein kaltegarria dan euren alperkeri ta nagitasuna (J.A. Mogel, Peru Abarka); nagusiaren samurgo eta hasarrea (P. Lafitte, Grammaire basque); (…) gordiaz geure burubak onen asarre ta burdiña odoltsuti (J..A. Mogel, Peru Abarka). Holako adibideetan nozio abstraktuak adierazten dituzte izen ardatz juntatuek (haien gauzatzeko izen konkretua erabiltzen bada ere: burdiña, adibidez). Are gehiago, juntatu izenetan bata bestearen adierazle dela ere esan daiteke.\nBeste zenbaitetan, sinonimoak ez diren izen konkretuak izanagatik, juntatu diren ardatzak elkarketa moduko bikoteak dira, edo hitz biko esakuntzak: zeru ta lurrean zure oldea egin bedi (D. Agirre, Garoa); ari ta orraatzaz lotu ta josirik (J.A. Mogel, Peru Abarka); (…) gaztelania ta frantsesez baino (Mitxelena); udaberri ta udan, izan oi dira onenak (A.M. Labayen, Euskal Eguna). Beste zenbaitetan, sinonimoak ez diren izen konkretuak izanagatik, juntatu diren ardatzak elkarketa moduko bikoteak dira, edo hitz biko esakuntzak: zeru ta lurrean zure oldea egin bedi (D. Agirre, Garoa); ari ta orraatzaz lotu ta josirik (J.A. Mogel, Peru Abarka); (…) gaztelania ta frantsesez baino (Mitxelena); udaberri ta udan, izan oi dira onenak (A.M. Labayen, Euskal Eguna).\nJuntagaiak izen bereziak direnean ere, bestelako izenekin baino errazago aurki daiteke ardatz anitzeko izen sintagmen juntaketa (Josu eta Mirenek ez dute horrelakorik onartuko). Baina jakina, postposizio sintagma juntatuen adibideak ere beti dira zilegi (Josuk eta Mirenek ez dute horrelakorik onartuko); batzuetan, gerta daiteke autore berak esaldi berean molde biak erabiltzea (Giputz aditza erabili dute, esate baterako, Arestik eta Villasantek maiz, Mirande eta Peillenek sarritan. Mitxelena). Juntagaiak izen bereziak direnean ere, bestelako izenekin baino errazago aurki daiteke ardatz anitzeko izen sintagmen juntaketa (Josu eta Mirenek ez dute horrelakorik onartuko). Baina jakina, postposizio sintagma juntatuen adibideak ere beti dira zilegi (Josuk eta Mirenek ez dute horrelakorik onartuko); batzuetan, gerta daiteke autore berak esaldi berean molde biak erabiltzea (Giputz aditza erabili dute, esate baterako, Arestik eta Villasantek maiz, Mirande eta Peillenek sarritan. Mitxelena).\nBada, azkenik, aipatu beharreko beste joera nagusi bat. Zerrendatze bat egiten denean, ondarrean eta X guztiak, edo eta X asko, edo horrelako esapide bat emanez, maizenik ardatz izenak juntatzen dira: onela ongi datorkio eizari azeriaren izena, ollagor, eper, erbi, ollo, ta gauza askoren eizaan ibilli oi dalako (J. A. Mogel, Peru Abarka); gure nekiakaz (…) datoz baba, irar, indirar, garagar, olo, ta jankai guztijak (J. A. Mogel, Peru Abarka). Bada, azkenik, aipatu beharreko beste joera nagusi bat. Zerrendatze bat egiten denean, ondarrean eta X guztiak, edo eta X asko, edo horrelako esapide bat emanez, maizenik ardatz izenak juntatzen dira: onela ongi datorkio eizari azeriaren izena, ollagor, eper, erbi, ollo, ta gauza askoren eizaan ibilli oi dalako (J. A. Mogel, Peru Abarka); gure nekiakaz (…) datoz baba, irar, indirar, garagar, olo, ta jankai guztijak (J. A. Mogel, Peru Abarka).\nBaina, hasieran esan bezala, horrelako kasuetatik kanpo, singularrean aukera guztiz nagusia postposizio sintagmen juntadura da. Gramatiketan aipatu izan da, jokabide honen oinarrian determinatzaileen eta izenen izaera semantiko-gramatikala egon daitekeela. Artikuluak eta erakusleak erreferentzia zehatza ezartzeko gaitasuna izango lukete; izenei, ordea, propietate bat ezartzea legokieke. Horrela, katua esaten dugunean, bere interpretazioa, nolabait esateko, ‘katua izateko propietatea duen banakoa edo erreferentea’ izango genuke. Juntatzen diren izenen propietateek erreferente bakarra izendatzeko aukera ematen dutenean, errazago erabiliko ditugu singularrean ardatz anitzeko juntadurak: ‘alabaren egonezin eta haserrea begi bistakoa zen’ diogunean, egoera bakar batez ari gaitezke, erreferente bakarraz; egonezin eta haserre izenen propietateek horretarako aukera ematen baitute. Aldiz, izenen propietateek bi erreferente desberdin izatea behartzen dutenean, askoz nekezago aurkituko ditugu horrelako egiturak (*ordenagailu eta autoa erosi ditut), determinatzailea singularrekoa baita. Baina, hasieran esan bezala, horrelako kasuetatik kanpo, singularrean aukera guztiz nagusia postposizio sintagmen juntadura da. Gramatiketan aipatu izan da, jokabide honen oinarrian determinatzaileen eta izenen izaera semantiko-gramatikala egon daitekeela. Artikuluak eta erakusleak erreferentzia zehatza ezartzeko gaitasuna izango lukete; izenei, ordea, propietate bat ezartzea legokieke. Horrela, katua esaten dugunean, bere interpretazioa, nolabait esateko, ‘katua izateko propietatea duen banakoa edo erreferentea’ izango genuke. Juntatzen diren izenen propietateek erreferente bakarra izendatzeko aukera ematen dutenean, errazago erabiliko ditugu singularrean ardatz anitzeko juntadurak: ‘alabaren egonezin eta haserrea begi bistakoa zen’ diogunean, egoera bakar batez ari gaitezke, erreferente bakarraz; egonezin eta haserre izenen propietateek horretarako aukera ematen baitute. Aldiz, izenen propietateek bi erreferente desberdin izatea behartzen dutenean, askoz nekezago aurkituko ditugu horrelako egiturak (*ordenagailu eta autoa erosi ditut), determinatzailea singularrekoa baita.